qundao/data-zh-poetry huggingface dataset:
川拨棹
作者：罗贯中
朝代：元
体裁：曲

长朝殿列尊席。享诸王臣万国。今日个寰海归依。民物雍熙。春满宫闱。乐奏埙篪。仙音院箫韶韵美。麟献瑞凤来仪。
庆东原
作者：罗贯中
朝代：元
体裁：曲

金陵府销王气。石头城践马蹄。南唐已照东吴例。收伏尽六朝帝基。托赖着一人圣德。振扬起八面军威。比王浚更豪杰。过杨素全忠义。
得胜令
作者：罗贯中
朝代：元
体裁：曲

你则想花压帽檐低。不堤防平地一声雷。送了你川广真梁栋。羞杀人江南两柱石。想前日相持。惊諕杀齐管仲燕乐毅。相云：臣等亡国臣。乞放骨骸于林下。普唱：到今日休提。起来波汉张良越范蠡。
折桂令
作者：罗贯中
朝代：元
体裁：曲

则见他曲躬躬拜舞丹墀。似这等纳土称臣。实指望荫子封妻。四王云：臣等愚昧。不能守土安民。今荷洪恩。实同再造。愿闻其说。普唱：你道是愿听纶音。愿闻圣谕。有甚难知。您等为骄奢破国。吾皇以勤俭开基。这的是天数轮回。造物盈亏。真龙出蛟蜃潜藏。大风起云雾齐飞。
收尾
作者：罗贯中
朝代：元
体裁：曲

朕专待正衣冠尊相貌就凌烟图画功臣像。卿莫负勒金石铭钟鼎向青史标题姓字香。能用兵善为将。有心机有胆量。仰看天文算星象。俯察山川辨形状。作战先将九地量。决战须将五间防。昼战多将旗帜张。夜战频将火鼓扬。步战屯云护军仗。水战随风使帆桨。奇正相生兵最强。仁智兼行勇怎当。专听将军定四方。坐拟元戎取乱亡。飞奏边功进表章。齐和升平回帝乡。比及列土分茅拜卿相。先将这各部下军卒重重的赏众并下。
收江南
作者：罗贯中
朝代：元
体裁：曲

更压着朝中文武两班齐。抵多少十年身到凤凰池。见如今金枝玉叶尽光辉。镇天南地北。万万年同共掌华夷。
梁州第七
作者：罗贯中
朝代：元
体裁：曲

护中军七层剑戟。守先锋万队鎗刀。五方旗四面相围绕。朱幡皂盖。黄钺白旄。箭攒雕羽。弓挂龙弰。滴溜溜号带齐飘。威凛凛挂甲披袍。扑鼕鼕鼓擂春雷。雄纠纠人披绣袄。不剌剌马顿绒绦。咆哮。战讨。马和人飞上红尘道。金镫稳玉鞭袅。催动龙驹把辔摇。转过山腰。
梅花酒
作者：罗贯中
朝代：元
体裁：曲

快疾忙遵圣敕。教国主休违。将拜舞温习。把天子班依。随星辰朝紫微。顺日月转皇极。转皇极拱社稷。紫罗襕替龙衣。白象简当玄圭。皂幞头护天威。黄金带束腰围。吴越王莫稽迟。金陵王莫徘徊。广汉王莫伤悲。孟蜀王莫疑惑。
正宫端正好
作者：罗贯中
朝代：元
体裁：曲

光射水晶宫。冷透鲛绡帐。夜深沈睡不稳龙床。离金门私出天街上。正瑞雪空中降。
水仙子
作者：罗贯中
朝代：元
体裁：曲

乱石滩冲浪战舡内。连云栈思乡骏马嘶。凯歌声直透青云内。这功劳为第一。笑蜀王孟昶呆痴。他也合思先主三分业。想武侯八阵机。辱莫杀关羽张飞。
沈醉东风
作者：罗贯中
朝代：元
体裁：曲

他那里桃花落蛮烟正起。荔枝熟瘴雨斜飞。茫茫水接天。隐隐山围地。路迢遥人马驱驰。斩将降兵何太疾。堪写入麒麟画里。
油葫芦
作者：罗贯中
朝代：元
体裁：曲

莫不你酒力禁持眼界花。请先生再觑咱。我须不是金枝玉叶那根芽。苗云：主公尧眉舜目。禹背汤肩。真乃帝王之相也。正末唱：你道我尧眉舜目堪图画。汤肩禹背实稀诧。苗云：主公正应九五飞龙在天之数。正末唱：头直上又没一片云。浑身上又没万缕霞。你道我乾元九五飞龙卦。多管是相法内有争差。
混江龙
作者：罗贯中
朝代：元
体裁：曲

见如今奸雄争霸。漫漫四海起黄沙。递相吞并。各举征伐。后汉残唐分正统。朝梁暮晋乱中华。豺狼掉尾。虎豹磨牙。尸骸遍野。饿殍如麻。田畴荒废。荆棘交加。军情紧急。民力疲乏。这其间生灵引领盼王师。何时得蛮夷拱手遵王化。我只待纵横海内。游览天涯。
滚绣毬
作者：罗贯中
朝代：元
体裁：曲

似纷纷蝶翅飞。如漫漫柳絮狂。剪冰花旋风儿飘荡。践琼瑶脚步儿匆忙。用白襕两袖遮。将乌纱小帽荡。猛回头把凤楼凝望。全不见碧琉璃瓦鹙鸳央。一霎儿九重宫阙如银砌。半合儿万里乾坤似玉妆。粉填满封疆。
滚绣毬
作者：罗贯中
朝代：元
体裁：曲

卿道是钱王共李王。刘鋹与孟昶。他每都无仁政万民失望。行霸道百姓遭殃。差何人收四川。令谁人定两广。取吴越必须名将。下江南宜用忠良。要定夺展江山白玉擎天柱。索问你匡宇宙黄金驾海梁。卿索仔细参详。
滚绣毬
作者：罗贯中
朝代：元
体裁：曲

忧则忧当军的身无挂体衣。忧则忧走站的家无隔宿粮。忧则忧行舡的一江风浪。忧则忧驾车的万里经商。忧则忧号寒的妻怨夫。忧则忧啼饥的子唤娘。忧则忧甘贫的昼眠深巷。忧则忧读书的夜守寒窗。忧则忧布衣贤士无活计。忧则忧铁甲将军守战场。怎生不感叹悲伤。
滚绣毬
作者：罗贯中
朝代：元
体裁：曲

既然主四海为一人。必须正三纲谨五常。寡人呵幼年间广习鎗棒。恨未曾登孔子门墙。尚书是几篇。普云：尚书者上古三坟五典。洪荒莫考。夫子断自唐虞。以典谟训诰誓命六体。皆尧舜禹汤文武授受之心法。孔安国断为五十八篇。帝王治世之书也。正末唱：毛诗共几章。普云：夫诗者古人吟咏性情之大节。有风雅颂三经。赋比兴三纬。诗有三千。删为三百十一篇。善以为劝。恶以为戒。正末云：礼记主意如何。普云：夫礼记乃汉儒所撰述。杂录古礼之义。盖六经之用。礼实为先。治人事神。无非以礼。日用之间。不可斯须少者。正末唱：讲礼记始知谦让。春秋主意如何。普云：春秋以褒贬为辞。敦典庸礼。命德讨罪。世道之兴亡可鉴。正末唱：论春秋可鉴兴亡。普云：陛下法宗尧舜禹汤文武。方为圣主。正末唱：朕待学禹汤文武宗尧舜。普云：臣有愧于古之贤相也。正末唱：卿可继房杜萧曹立汉唐。燮理阴阳。
滚绣毬
作者：罗贯中
朝代：元
体裁：曲

银台上画烛明。金炉内宝篆香。普执壶斟酒科：正末唱：不当烦老兄自斟佳酿。旦进酒科正末唱：何须教嫂嫂亲捧霞觞。普云：陛下。臣妻与臣乃糟糠之妻也。正末唱：卿道是糟糠妻不下堂。朕须想贫贱交不可忘。常言道表壮不如里壮。妻若贤夫免灾殃。云：朕得卿。卿得嫂嫂。可比四个古人。唱：朕得卿呵正如太甲逢伊尹。卿得嫂嫂呵却似梁鸿配孟光。则愿的福寿绵长。
牧羊关
作者：罗贯中
朝代：元
体裁：曲

见几点寒星现。一钩新月皎。看看的兵至陈桥。教前队休行。催后军赶著。屯车仗离官道。就馆驿度今宵。疾忙教各部下关粮米。对名儿支料草。
甜水令
作者：罗贯中
朝代：元
体裁：曲

据着你外作禽荒。内贪淫欲。滔天之罪。理合法更凌迟。今日个不忍加诛。仍封官位。您君臣每休得猜疑。
红芍药
作者：罗贯中
朝代：元
体裁：曲

娘娘德行胜唐尧。微臣比虞舜难学。不争让位在荒郊。枉惹得百姓每评詙。幼主云：将军。听太后旨者。我愿受藩服足矣。正末唱：臣怎敢等闲将天下交。您君臣再索量度。郑恩仗剑作怒科：正末唱：你磨拳擦掌枉心焦。休得要乱下风雹。
脱布衫
作者：罗贯中
朝代：元
体裁：曲

指曹：取金陵飞渡长江。指石：到钱塘平定他邦。指王：西川路休辞栈阁。指潘南蛮地莫愁烟瘴。
菩萨梁州
作者：罗贯中
朝代：元
体裁：曲

你可也畅好是乾乔。休施凶暴。休胡为乱作。郑云：哥哥。我一发都杀了。恰不伶俐。正末唱：则一句諕得我颤钦钦魄散魂消。不争这老鸦占了凤凰巢。却不道君子不夺人之好。把柴家今日都属赵。惹万代史官笑。笑俺欺负他寡妇孤儿老共小。强要了他周朝。
落梅风
作者：罗贯中
朝代：元
体裁：曲

此一战功名重。这一场勋业稀。论英雄古今无对。笑谈间扫清吴越国。端的有三千丈五陵豪气。
贺新郎
作者：罗贯中
朝代：元
体裁：曲

诸军众将一周遭。小心的下寨安营。在意的提铃喝号。七禁令五十四斩从公道。丁宁休犯法违条。捲旌旗停斧钺。卧鞭鍊竖鎗刀。悄悄的各依队伍休喧闹。解鞍松战马。卸甲脱征袍。
赚煞
作者：罗贯中
朝代：元
体裁：曲

向边塞建功勋。赴京阙朝銮驾。直叩君王御榻。长朝殿太平筵宴罢。出宫庭拥大纛高牙。天街上摆头答。醉醺醺把金蹬斜踏。稳坐逍遥玉骢马。马头前对挑着绛纱。纱笼内齐烧着银蜡。那其间任香风吹落帽檐花同下。
那吒令
作者：罗贯中
朝代：元
体裁：曲

知心的最多。谁如叔牙。知音的最多。谁如伯牙。知兵的最多。谁如子牙。龙蛇混甚日分。豺虎乱何时罢。争名利使尽奸猾。
醉中天
作者：罗贯中
朝代：元
体裁：曲

平白地相惊諕。到大来厮蹅踏。早则么话不投机一句差。郑云：气杀我也。他怎敢说我。杀了这个牛鼻子。正末唱：把心上火权时纳。到晚来把天文看咱。明朗朗众星高曜。不如你孤月光华。
醉太平
作者：罗贯中
朝代：元
体裁：曲

阵冲开虎狼。身冒着风霜。用六韬三略定边疆。把元戎印掌。人披铁甲偏雄壮。马摇玉勒难遮当。鞭敲金镫响丁当。早班师汴梁。
醉扶归
作者：罗贯中
朝代：元
体裁：曲

敢把征鞍跨。兵器惯曾拿。甲马营中是俺家。石云：既如此就留在辕门听用咱。正末拜唱：谢元帅相留纳。石惊起科末又拜唱：请稳坐安然受咱。容参拜阶墀下。
金盏儿
作者：罗贯中
朝代：元
体裁：曲

论弓箭不曾差。使剑戟颇熟滑。提一条杆棒行天下。十八般武艺非敢道自矜誇。折末鎗刀并剑戟。鞭简共椎檛。往常学成文武艺。今日货与帝王家。
隔尾
作者：罗贯中
朝代：元
体裁：曲

五更筹更听金鸡报。一部从休辞永夜劳。画角齐吹玉梅调。人休贪睡着。马须要喂饱。我且半倚帏屏盼天晓众下。
雁儿落
作者：罗贯中
朝代：元
体裁：曲

恁则合山林中躲是非。谁教你朝省内图名利。都做了亡家败国臣。真乃是怕死贪生辈。
驻马听
作者：罗贯中
朝代：元
体裁：曲

黄道烟迷。瑞霭盘旋飞凤椅。紫垣风细。御香缭绕衮龙衣。近宫墙杨柳拂旌旗。傍雕栏花萼迎环佩。行大礼。这的是太平天子朝元日。
鹊踏枝
作者：罗贯中
朝代：元
体裁：曲

这个待把云拿。那个早被天罚。气昂昂刱业开基。眼睁睁败国亡家。一任教纵横奋发。都是些井底鸣蛙。
桂籍殿
作者：罗霆震
朝代：元
体裁：七言绝句

职联上相主文昌，积行名贤席宠光。到此即登蟾窟内，高枝攀动九天香。
磨剑涧
作者：罗霆震
朝代：元
体裁：七言绝句

帝真合是镇元天，奉敕镕金冶紫烟。三尺展开横海岳，肃清宇内一龙泉。
系马峰
作者：罗霆震
朝代：元
体裁：七言绝句

待诏金门陟翠微，玉骢停驻踏朝晖。划然云路牵骐骥，得意朝天去似飞。
钟楼
作者：罗霆震
朝代：元
体裁：七言绝句

擎天立柱驾梁虹，发越鲸音气量洪。如法大鸣应大扣，金声玉振九霄中。
宋太祖龍虎風雲會·七弟兄
作者：羅貫中
朝代：元

文官每這壁，武將每那壁，斟玉液進金盃。則這白額虎原與龍相配，紫金龍自有虎相隨。這的是慶清朝龍虎風雲會。
宋太祖龍虎風雲會·二煞
作者：羅貫中
朝代：元

尊太后如母呵，您百官頓首聽教導；待幼主如弟呵，教經典留心謹向學。朝廷內外舊官僚，勿得欺凌，盡皆榮耀。則今日軍馬回，莫驚擾，把龍袖嬌民休唬著，勿犯秋毫。
宋太祖龍虎風雲會·二煞
作者：羅貫中
朝代：元

有那等順天時、達天理，去邪歸正皆疏放，有那等霸王業、抗王師耀武揚威盡滅亡。休擄掠民財，休傷殘民命，休淫汙民妻，休燒燬民房。恤軍馬施仁發政，廣錢糧定賞行罰，保城池討逆招降。沿路上安民掛榜，從賑濟，任開倉。
宋太祖龍虎風雲會·仙呂/賞花時
作者：羅貫中
朝代：元

兩隻手揩磨日月新，-片心扶持天地穩。向千萬裡展經綸，把狼煙掃盡，直教龍虎會風雲！。
宋太祖龍虎風雲會·仙呂/點絳唇
作者：羅貫中
朝代：元

四海為家，寸心不把名牽掛。待時運通達，我一笑安天下。
宋太祖龍虎風雲會·倘秀才
作者：羅貫中
朝代：元

但歇息想前王后王，才閤眼慮興邦喪邦，因此上曉夜無眠想萬方。須不是歡娛嫌夜短，早難道寂寞恨更長，憂愁事幾樁。
宋太祖龍虎風雲會·倘秀才
作者：羅貫中
朝代：元

則見他鐵桶般重門掩上，我將這銅獸面雙環扣響。（做敲門科，張千問雲）甚麼人敲門？（正末唱）敲門的是萬歲山前趙大郎。（張千雲）這早晚夜又深，雪又大，來作甚麼？（正末唱）堂中無客伴，（張千雲）俺老爹看書哩。（正末唱）燈下看文章，（張千雲）你來有甚事？（正末唱）特來聽講。
宋太祖龍虎風雲會·倘秀才
作者：羅貫中
朝代：元

卿道是用《論語》治朝廷有方，卻原來只半部運山河在掌，聖道如天不可量！似恁的談經臨絳帳，不強似開宴出紅妝？聽說後神清氣爽。（普雲）天寒雪大，臣有一杯酒進獻，未敢擅專。（正末雲）將酒來何妨？（普叫雲）老妻將酒來。（旦捧酒上）（呼噪科）（正末唱）。
宋太祖龍虎風雲會·倘秀才
作者：羅貫中
朝代：元

憂的是百姓苦，向御榻心勞意攘。（普雲）百姓困苦，只因四方多事。今天下太平，民力漸蘇矣。（正末雲）一榻之外，皆他人之家也。（唱）憂的是天下小，教寡人眠思夢想。（普雲）天下雖未混一，南征北伐，今其時也。願聞成算所向。（末背雲）寡人慾先下江南，且反說，試丞相一試。（唱）想太原府劉崇居北方，朕待暫離丹鳳闕，親擁碧油幢，先取河東上黨。
宋太祖龍虎風雲會·倘秀才
作者：羅貫中
朝代：元

朕不學漢高皇深居未央，朕不學唐天子停眠晉陽，常則是翠被寒生金鳳凰。有心思傳說，無夢到高唐，（普雲）主公貴為天子，富有四海，尚不肯逸豫。（正末唱）這是俺為君的勾當。
宋太祖龍虎風雲會·南呂/一枝花
作者：羅貫中
朝代：元

漫漫殺氣飛，滾滾征塵罩。懨懨紅日慘，隱隱陣雲高。軍佈滿荒郊，我命將憑《三略》，行兵按《六韜》。右白虎左按青龍，後玄武前依朱雀。
宋太祖龍虎風雲會·呆骨朵
作者：羅貫中
朝代：元

衝寒風冒瑞雪來相訪，（張千雲）有甚麼緊急事，你說。（正末唱）有機密事緊待商量。（張千報雲）老爹，門外有人叫門。（普雲）你問他是誰？（張千雲）他說是趙大官人，有機密事來商議。（普做慌科，雲）快開門，快開門！（普見駕，跪雲）不知主上幸臨，有失遠接。（張千慌走科）（正末唱）忙怎麼了事公人？（普又拜雲）恕微臣之罪。（正末唱）免禮波招賢宰相。（正末問張千雲）這是那裡？（張千雲）這就是俺丞相廳房。（正末雲）怎麼使你這般樣人？（唱）正是調鼎鼐三公府，那個是剃頭髮楊和尚？（普雲）陛下尊坐。（正末唱）我向坐席間聽講書。（張千雲）老爹，酒食已備。捧上來罷？（正末唱）你休來耳邊廂叫點湯。（正末雲）夜深人靜，張千好生看著相府門者。（普雲）主公，今夜天氣甚寒，不求安逸，冒雪而來，卻是為何？（正末唱）。
宋太祖龍虎風雲會·哭皇天
作者：羅貫中
朝代：元

把好夢來驚覺，聽軍中不定交。那裡也兵嚴刑法重，則末早人怨語聲高。（眾軍一擁向前齊呼萬歲）（正末唱）險將咱唬倒，廟廊召會，臺省所關；君王振怒，太后生嗔。不剌則俺這歹名兒怎地了？驚急列心如刀鋸，顫篤速身如火燎。
宋太祖龍虎風雲會·天下樂
作者：羅貫中
朝代：元

我本是粗魯尋常百姓家，休誇！則管裡迤逗殺，這言詞早合該萬剮。市廛中人物稠，牆壁間耳目雜，但聽的不是耍！。
宋太祖龍虎風雲會·寄生草
作者：羅貫中
朝代：元

傳正道無夫子，補蒼天少女媧。因此上黎民餓死閭閻下，賢能埋沒林泉下，忠良枉死刀槍下。亂紛紛國政若摶沙，虛飄飄世事如嚼蠟。（潘雲）元帥將令緊急，須索走一遭。（正末雲）先生拜別。（做行到科，潘雲）哥哥稍待，兄弟先通報去。（潘見石跪雲）早蒙元帥鈞旨，禮聘賢士趙匡胤，已到軍前聽令。（石雲）著進來。（潘喚正末進見科，石雲）賢士姓甚名誰，家鄉何處，曾習武藝不曾？（正末雲）念在下姓趙名匡胤，副指揮弘殷之子。自幼習成武藝一十八般，韜略兵法，無所不通。（石雲）你細說我聽咱。（正末唱）。
宋太祖龍虎風雲會·尾
作者：羅貫中
朝代：元

龍吟天上生雲氣，虎嘯清風四起。龍虎夢君臣，風雲慶家國。
宋太祖龍虎風雲會·尾
作者：羅貫中
朝代：元

（指趙）你坐都堂朝廷政事休差錯，（指石）你掌樞密大下兵機勿憚勞。（指苗）你掌司天，算星曜，（指李、楚）你做元戎，司斬斫，（指曹、潘）你統雄兵，做招討，（指鄭）你管親軍，守城廓，（指王）你統貔貅，驅將校。（指幼主）兄弟誦詩書，習禮樂，（指太后）娘娘居龍樓，住鳳閣。不是我倚勢奪權，使強欺弱。既然立草為標，必須坐朝問道。賞不間親疏，罰須分善惡，有罪的加刑，有功的贈爵。不是我挾天子令諸侯篡宗廟，恐民心變了，把山河棄卻，因此上權受取這-顆交天傳國寶。（眾並下）。
宋太祖龍虎風雲會·川撥棹
作者：羅貫中
朝代：元

長朝殿列尊席，享諸王臣萬國。今日個寰海歸依，民物雍熙；春滿宮闈，樂奏壎篪。仙音院簫韶韻美，麟獻瑞，鳳來儀。
宋太祖龍虎風雲會·得勝令
作者：羅貫中
朝代：元

你則想花壓帽簷低，不提防嚴地一聲雷。送了你川廣真樑棟，羞殺人江南兩柱石！想前日相持，驚唬殺齊管仲、燕樂毅。（相雲）臣等亡國臣，乞放骨骸於林下。（普唱）到今日休題，起來波漢張良、越范蠡。
宋太祖龍虎風雲會·折桂令
作者：羅貫中
朝代：元

則見他曲躬躬拜舞丹墀，似這等納土稱臣，實指望蔭子封妻。（四王雲）臣等愚昧，不能守土安民，今荷洪恩，實同再造，願聞其說。（普唱）你道是願聽綸音，願聞聖諭，有甚難知？你等為驕奢破國，吾皇以勤儉開基。這的是天數輪迴，造物盈虧。真龍出蛟蜃潛藏，大風起雲霧齊飛。
宋太祖龍虎風雲會·收尾
作者：羅貫中
朝代：元

朕專待正衣冠，尊相貌，就凌煙圖畫功臣像，卿莫負勒金石，銘鐘鼎，向青史標題姓字香。能用兵，善為將，有心機，有膽量。仰看天文算早象，俯察山川辨形狀。作戰先將九地量，決戰須將五間防。晝戰多將旗幟張，夜戰頻將火鼓揚。步戰屯雲護軍帳，水戰隨風使帆槳。奇正相生兵最強，仁智兼行勇怎當！專聽將軍定四方，坐擬元戎取亂亡。飛奏邊功進表章，齊和昇平回帝鄉。比及列土分茅拜卿相，光將這各部下軍卒重重的賞！（眾並下）。
宋太祖龍虎風雲會·收江南
作者：羅貫中
朝代：元

更壓著朝中文武兩班齊，抵多少十年身到鳳凰池，見如今金枝玉葉盡光輝。鎮天南地北，萬萬年同共掌華夷。
宋太祖龍虎風雲會·梁州第七
作者：羅貫中
朝代：元

護中軍七層劍戟，守先鋒萬隊槍刀，五方旗四面相圍繞。朱幡皂蓋，黃鉞白旌，箭攢雕羽；弓掛龍彌。滴溜溜號帶齊飄，威凜凜掛甲披袍，撲咚咚鼓擂春雷，雄糾糾人披繡襖，不剌剌馬頓絨絛。咆哮！戰討！馬和人飛上紅塵道。金鐙穩，玉鞭嫋，催動龍駒把轡搖，轉過山腰。
宋太祖龍虎風雲會·正宮/端正好
作者：羅貫中
朝代：元

光射水晶宮，冷透鮫綃帳，夜深沉睡不穩龍床。離金門私出天街上，正瑞雪空中降。
宋太祖龍虎風雲會·水仙子
作者：羅貫中
朝代：元

亂石灘衝浪戰舡內，連雲棧思鄉駿馬嘶。凱歌聲直透青雲內，這功勞為第-，笑蜀工孟昶呆痴。他也合思先主三分業，想武侯八陣機，辱莫殺關羽張飛！。
宋太祖龍虎風雲會·沉醉東風
作者：羅貫中
朝代：元

他那裡桃花落蠻煙正起，荔枝熟瘴雨斜飛。茫茫水接天，隱隱山圍地。路迢遙人馬驅馳，斬將降兵何太疾？堪寫入麒麟畫裡。
宋太祖龍虎風雲會·油葫蘆
作者：羅貫中
朝代：元

莫不你酒力禁持眼界花？請先生再覷咱，我須不是金枝玉葉那根芽。（苗雲）主公堯眉舜目，禹背湯肩，真乃帝王之相也。（正末唱）你道我堯眉舜目堪圖畫，湯肩禹背實稀詫。（苗雲）主公正應九五飛龍在天之數。（正末唱）頭直上又沒一片雲，渾身上又沒萬縷霞。你道我乾元九五飛龍卦，多管是相法內有爭差。
宋太祖龍虎風雲會·混江龍
作者：羅貫中
朝代：元

見如今奸雄爭霸，漫漫四海起黃沙。遞相吞併，各舉征伐。後漢殘唐分正統，朝梁暮晉亂中華。豺狼掉尾，虎豹磨牙；屍骸遍野，餓殍如麻；田疇荒廢，荊棘交加；軍情緊急，民力疲乏。這其間，生靈引領盼王師，何時得蠻夷拱手遵工化，我只得縱橫海內，遊覽天涯。
宋太祖龍虎風雲會·滾繡球
作者：羅貫中
朝代：元

憂則憂當軍的身無掛體衣，憂則憂走站的家無隔宿糧，憂則憂行船的一江風浪，憂則憂駕車的萬里經商。憂則憂號寒的妻怨夫，憂則憂啼飢的子喚娘，憂則憂甘貧的晝眠深巷，憂則憂讀書的夜守寒窗。憂則憂布衣賢士無活計，憂則憂鐵甲將軍守戰場，怎生不感嘆悲傷！。
宋太祖龍虎風雲會·滾繡球
作者：羅貫中
朝代：元

既然主四海為一人，必須正三綱謹五常。寡人呵，幼年間廣習槍棒，恨未曾登孔子門牆。《尚書》是幾篇？（普雲）《尚書》者上古《三墳》《五典》，洪荒莫考。夫子斷自唐虞，以典、謨、訓、誥、誓、命六體，皆堯、舜、湯、禹、文、武授受之心法。孔安國斷為五十八篇，帝王治世之書也。（正末唱）毛詩共幾章？（普雲）夫詩者，古人吟詠性情之大節。有風、雅、頌三經，賦、比、興三緯。詩有三千，夫子刪為三百十一篇，善以為勸，惡以為戒。（正末雲）《禮記》主意如何？（普雲）夫《禮記》乃漢儒所撰述，雜錄古禮之義。蓋六經之用，禮實為先；治人事神，無非以禮。日用之間，不可斯須少者。（正末唱）講《禮記》始知謙讓。《春秋》主意如何？（普雲）《春秋》以褒貶為辭，敦典庸禮，命德討罪，世道之興亡可鑑。（正末唱）論《春秋》可鑑興亡。（普雲）陛下法宗堯、舜、禹、湯、文、武，方為聖主。（正末唱）朕待學禹湯文武宗堯舜，（普雲）臣有愧於古之賢相也。（正末唱）卿可繼房杜蕭曹立漢唐，燮理陰陽。
宋太祖龍虎風雲會·滾繡球
作者：羅貫中
朝代：元

銀臺上畫燭明，金爐內寶篆香。（普執壺斟酒科）（正末唱）不當煩老兄自斟佳釀，（旦進酒科）（正末唱）何須教嫂嫂親捧霞觴！（普雲）陛下，臣妻與臣乃糟糠之妻也。（正末唱）卿道是糟糠妻不下堂。朕須想貧賤交不可忘。常言道表壯不如裡壯，妻若賢夫免災殃。（雲）朕得卿，卿得嫂嫂，可比四個古人。（唱）朕得卿呵，正如太甲逢伊尹；卿得嫂嫂呵，卻似梁鴻配孟光，則願的福壽綿長。
宋太祖龍虎風雲會·烏夜啼
作者：羅貫中
朝代：元

都是你謊陰陽惹得諸軍鬧，-個個該剮該敲。（鄭雲）哥哥，你先身上穿了黃袍，如何倒說俺不是？（正末唱）呀！原來這犯由牌，光把我渾身罩。（普雲）天命已定，天數難逃，主公亦當應天順人。（正末唱）你道是大數難逃，可甚麼情理難饒？不爭這杏黃旗權當袞龍袍，可將這《出師表》扭作交大詔。我想受禪臺，爭似凌煙閣？汝貪富貴，吾豈英豪！（正末雲）此事決不可行。（眾將喧呼科，正末雲）汝等自貪富貴立我為主，能從我命則可，不從我命，決不可行。（眾皆跪雲）唯命是聽。（正末雲）太后幼主，我北面事之；公卿大臣，皆我比肩。汝等勿得凌暴及動擾黎民，劫掠府庫。違令者滿門皆斬！（眾雲）一聽禁令。（太后、幼主、石守信、陶谷上，雲）昨因北漢入寇，遣趙點檢出徵，今早聞眾軍士立趙點檢為帝。我想來，四方不寧，必得真主撫馭。今趙點檢威望素著，人心推戴久矣，何不就同往陳橋，效堯舜故事，禪位一遭，有何不可！（做行科，到科，雲）來到這軍門前，石守信入報去。（石雲）報總兵得知，太后到來。（正末下，迎見科，太后雲）五代亂離，人民塗炭，將軍功蓋天下，堪居大寶，老身母子情願禪位則個。（正末雲）臣名微德薄，豈堪居此大位？（太后雲）幼子孤弱，不能撫馭四方；將軍德過堯禹，正宜受禪。（正末唱）。
宋太祖龍虎風雲會·牧羊關
作者：羅貫中
朝代：元

見幾點寒星現，一鉤新月皎，看看的兵至陳橋。教前隊休行，催後軍趕著。屯軍仗，離軍道，就館驛，度今宵。疾忙教各部下關糧米，對名兒支料草。
宋太祖龍虎風雲會·甜水令
作者：羅貫中
朝代：元

據著你外作禽荒，內貪淫慾。滔天之罪，理合法更凌遲。今日個不忍加誅，仍封官位，您君臣每休得猜疑。
宋太祖龍虎風雲會·脫布衫
作者：羅貫中
朝代：元

（指曹）取金陵飛渡長江，（指石）到錢塘平定他邦。（指王）西川路休辭棧閣，（指潘）南蠻地莫愁煙瘴。
宋太祖龍虎風雲會·菩薩梁州
作者：羅貫中
朝代：元

你可也暢好是乾喬，休施兇暴。休胡為亂作，（鄭雲）哥哥，我一發都殺了，恰不伶俐！（正末唱）則一句唬得我顫欽欽魄散魂消。不爭這老鴉佔了鳳凰巢，卻不道君子不奪人之好！把柴家今日都屬趙，惹萬代史官笑，笑俺欺負他寡婦孤兒老共小，強要了他周朝。
宋太祖龍虎風雲會·落梅風
作者：羅貫中
朝代：元

此一戰功名重，這一場勳業稀，論英雄古今無對。笑談間掃清吳越國，端的有三千丈五陵豪氣。
宋太祖龍虎風雲會·賀新郎
作者：羅貫中
朝代：元

諸軍眾將一周遭，小心的下寨安營，在意的提鈴喝號。七禁令五十四斬從公道，叮嚀，休犯法違條。卷旌旗停斧鉞，臥鞭鏈豎槍刀，悄悄的各依隊伍休喧鬧。解鞍松戰馬，卸甲脫徵袍。
宋太祖龍虎風雲會·賺煞
作者：羅貫中
朝代：元

向邊塞建功勳，赴京闕朝鑾駕，直叩君王御塌。長朝殿太平筵宴罷，出宮庭擁大纛高牙。天街上擺頭答，醉醺醺把金鐙斜踏。穩坐逍遙玉驄馬，馬頭前對挑著絳紗。紗籠內齊燒著銀蠟，那其間任香風吹落帽簷花。（同下）。
宋太祖龍虎風雲會·那吒令
作者：羅貫中
朝代：元

知心的最多，誰如叔牙？知音的最多，誰如伯牙？知兵的最多，誰如子牙？龍蛇混甚日分，豺虎亂何時罷？爭名利使盡奸猾。
宋太祖龍虎風雲會·醉太平
作者：羅貫中
朝代：元

陣衝開虎狼，身冒著風霜。用《六韜》、《三略》定邊疆，把元戌印掌。人披鐵甲偏雄壯，馬搖玉勒難遮擋，鞭敲金鐙響叮噹，早班師汴梁。（四將雲）臣等託聖主洪福，馬到處成功。仰聽神策廟算，指示一二。（正末唱）。
宋太祖龍虎風雲會·醉扶歸
作者：羅貫中
朝代：元

敢把徵鞍跨，兵器慣曾拿。甲馬營中是俺家，（石雲）既如此就留在轅門聽用咱。（正末拜，唱）謝元帥相留納。（石驚起科，末又拜，唱）請穩坐安然受咱，容參拜階墀下。
宋太祖龍虎風雲會·隔尾
作者：羅貫中
朝代：元

五更籌更聽金雞報，一部從休辭永夜勞。畫角齊吹玉梅調。人休貪睡著，馬須要餵飽，我且半倚幃屏盼天曉。（眾下）。
宋太祖龍虎風雲會·雁兒落
作者：羅貫中
朝代：元

恁則合山林中躲是非，誰教你朝省內圖名利？都做了亡家敗國臣，真乃是怕死貪生輩。（南唐相徐鉉雲）臣國主以小事大，猶子事父也。（普雲）豈有父子為兩家耶？（唱）。
宋太祖龍虎風雲會·鵲踏枝
作者：羅貫中
朝代：元

這個待把雲拿，那個早被天罰；氣昂昂創業開基，眼睜睜敗國亡家。一任教縱橫奮發，都是些井底鳴蛙。
题蕉叶诗二首
作者：羽客
朝代：元

午夜君山玩月回，西邻小圃碧莲开。天风香雾苍华冷，名籍因由问汝来。白雪红铅立圣胎，美金花要十分开。好同子往瀛洲看，云在青霄鹤未来。
题蕉叶诗二首·其一
作者：羽客
朝代：元

午夜君山玩月回，西邻小圃碧莲开。天风香雾苍华冷，名籍因由问汝来。
题蕉叶诗二首·其二
作者：羽客
朝代：元

白雪红铅立圣胎，美金花要十分开。好同子往瀛洲看，云在青霄鹤未来。
题翁敬仲墨竹
作者：翁仁
朝代：元
体裁：七言绝句

湘江何处吊湘妃，极目愁云是九疑。欲寄所思秋水隔，凤箫吹彻玉参差。
春日田园杂兴
作者：翁合老
朝代：元

韶华到处入冥搜，郭外人家事更幽。土脉正融催觳觫，林阴微合听钩辀。谁家酒熟社公醉，明日桑空蚕妾愁。祇恐春工忙里度，又吟风雨满城秋。
句
作者：翁某
朝代：元

地下修文同父子，人间读传各君臣。
春日田园杂兴
作者：翁自适
朝代：元

鸦趁犁翻争啄食，蜂黏絮落苦贪香。
书蒋氏轩壁次韵
作者：翁葵
朝代：元
体裁：七言律诗

殊方客思转凄然，瘦菊离披酒熟天。乾叶滚风填蚁穴，败蕉滴雨洗蜗涎。握镰似刈云登圃，收网疑牵月上船。秋兴正浓归兴切，清宵频梦柳桥边。
桐庐舟中
作者：翁葵
朝代：元
体裁：七言绝句

十数人家门傍水，二三里路地栽桑。前溪渔棹归无数，网挂船头晒夕阳。
题倪原道金粟冢燕集图卷
作者：翟份
朝代：元
体裁：七言律诗

北山凉夜风露零，联翩绮席开林坰。秋华锦石客愁破，沙月水烟诗梦醒。池面縠纹扶杖看，树头竽籁把杯听。旷达何须论强健，从教荷锸似刘伶。
练湖秋日即事·其一
作者：翟思忠
朝代：元
体裁：七言绝句

秋色平分上下湖，西风猎猎颤菰蒲。长山一带青如染，还似六桥烟景无。
练湖秋日即事·其二
作者：翟思忠
朝代：元
体裁：七言绝句

霏霏疏雨练塘秋，羡杀沙边两白鸥。旧有江湖散人约，青鞋黄帽去来休。
示张唐臣诸人
作者：翠华仙伯
朝代：元

玉皇香案晚朝回，小小星坛向夜开。一炷信香通鼻观，翠鸾飞背酒仙来。
示问行藏者
作者：翠华仙伯
朝代：元

春来看取百花丛，粉白妖红造化功。燕子莺儿休调舌，花残明日起熏风。
春日田园杂兴
作者：老农
朝代：元

幸存耕雨地，况值养花天。
句
作者：耶律夫人
朝代：元

挑灯教子哦新句，冷淡生涯乐有馀。
剪子
作者：耶律柳溪
朝代：元

体出并州性自刚，箧中依约冷光芒。双环对曲蜂腰细，叠刃齐开燕尾张。惯爱分花沾雨露，偏憎裁锦破鸳鸯。可怜戍妇寒窗下，一剪边衣一断肠。
句
作者：耶律柳溪
朝代：元

角端呈瑞移御营，扼亢问罪西域平。
丁灵二首
作者：耶律铸
朝代：元

长驱席卷尽连营，震詟禺强撼北冥。虎豹骑从云骑队，又随横野过丁灵。月朘日蹙漫逃天，迫胁丁令地一边。怅不似从东海畔，联珠营直到虞渊。
丁灵二首·其一
作者：耶律铸
朝代：元

长驱席卷尽连营，震詟禺强撼北冥。虎豹骑从云骑队，又随横野过丁灵。
丁灵二首·其二
作者：耶律铸
朝代：元

月朘日蹙漫逃天，迫胁丁令地一边。怅不似从东海畔，联珠营直到虞渊。
七夕
作者：耶律铸
朝代：元

一别相逢泪如雨，不禁憔悴语相思。佳期咫尺还知不，明日伤情两别离。今日相逢明日离，逡巡离合几多时。无情云雨休遮隔，人道相逢一岁期。雨洗秋容秋气清，翠帘高捲莫楼晴。似含羞色谁家女，旋索金针拜月明。
七夕·其一
作者：耶律铸
朝代：元

一别相逢泪如雨，不禁憔悴语相思。佳期咫尺还知不，明日伤情两别离。
七夕·其三
作者：耶律铸
朝代：元

雨洗秋容秋气清，翠帘高捲莫楼晴。似含羞色谁家女，旋索金针拜月明。
七夕·其二
作者：耶律铸
朝代：元

今日相逢明日离，逡巡离合几多时。无情云雨休遮隔，人道相逢一岁期。
三月二十二日梦中咏琼花
作者：耶律铸
朝代：元

一树琼花手自栽，栽成盼得到春来。春来烂漫知多少，羞教群芳不敢开。
三月到旺结河有感
作者：耶律铸
朝代：元

杨柳盈堤冻未苏，年年旺结旧程途。经春积雪随山在，慰眼幽花到处无。帘外月明人影寂，枕边灯暗雁声孤。又还虚度清明节，独倚东风酒一壶。
三月和林道中未见草萌
作者：耶律铸
朝代：元

不觉清明梦里惊，问人人道过清明。须知上苑花飞树，谁信和林草未萌。绿水归鸿空自感，淡烟啼鸟若为情。翩翩瘦马荒山路，衰草斜阳正独行。
三月桃花词
作者：耶律铸
朝代：元

春尽山桃花满枝，怨春休道北来迟。人人正醉春时节，政是江南肠断时。
上云乐
作者：耶律铸
朝代：元

金天老文康，平居隘神州。金丹清真仙，相将汗漫游。同流六合栖迟七丘，涉历八表盘桓十洲。鹏其化，龙其变。地轴为之回其运，天轮为之平其转。日域为其上阳宫，月窟为其清凉殿。鸑鷟是家鸡，狻猊是家犬。真乐万春为局促，待把三光更舒展。非圣不足知，天长将地远。扶桑有时枯，蒙汜有时竭。南山有时摧，钧天有时阕。殊度仙曲拟进帝阙，九成玄云六变绛雪。五色成文而不乱度，可插振芳声腾浩劫。上天下地惟康老，毕竟谁能知岁月。玄都仙伯，太山老叟，延致异鸟，名曰希有。一翼左覆东王公，一翼右覆西王母。得人备羽驾，故能出入游造化，逍遥巡宇宙。感麟凤，在郊薮，至道之国常为称首。骤来辙敢恋月明，表其老耋知去就。拥仙仗，携仙友。褒拜圣君奉神祝，凤箫在前鼍鼓在后。玉笙在左，锦瑟在右。作天乐，献天授。若鸾自歌凤自舞，焚返魂香顶玉斗。健舞起自补天年，浩歌发自谈天口。仍倚凤台曲，凤凰和九奏。南极老人称觞北斗挹酌天酒，愿与九州四海同上千万岁寿。
中秋不见月
作者：耶律铸
朝代：元

夜阑人静漏迢迢，云景无情闭碧霄。不见嫦娥真面目，裴回虚度可怜宵。
中秋对月
作者：耶律铸
朝代：元

银烛煌煌十二衢，冷金波浸酒仙居。由来物外通明殿，只是人閒不夜珠。玉女窗扉唯白晓，素娥庭院更清虚。桂花香陌无尘景，全入壶翁碧玉壶。
中统庚申诣阙寓居宫东寺口号
作者：耶律铸
朝代：元

日华浮动卧龙邱，便觉妖氛散不收。佳气郁葱形胜地，霏烟纷郁帝王州。碧莲花拥三千界，白玉城骈十二楼。可要翠深环宝势，不容沧海更横流。
临春台
作者：耶律铸
朝代：元

为临春色上歌台，独捲红罗坐绿苔。忽啭一声穿九陌，永新传送莫莺来。
临潼九龙玉莲二汤合为道院
作者：耶律铸
朝代：元

九龙汤涌玉莲香，龙去莲枯堕渺茫。梦雨已迷三里雾，悲风空泛五云浆。长生殿圮金沙冷，王母祠倾玉蕊荒。终古曲江江上月，恨和烟草怨霓裳。
为人寿
作者：耶律铸
朝代：元

漫漫寒雪望来迷，喜见孤松渐出堤。一岁只能生一寸，与君相约碧云齐。
为曹南湖引阮摘赋
作者：耶律铸
朝代：元

坐对王郎手语禅，绕盘鸣玉漱流泉。千年野鹤穿孤月，万壑松风入四弦。贺老定场将梦断，桐孙倾韵与心传。仲容原是青云器，不短扬雄草太玄。
为阅俳优诸相赠优歌道士
作者：耶律铸
朝代：元

一曲春风踏踏歌，月光明似镜新磨。谁游碧落骑鸾凤，记姓蓝人是彩和。
乐圣斋对酒吟
作者：耶律铸
朝代：元

锦帏五十里，胡椒八百斛。那能知如许，且尽杯中物。
乐毅
作者：耶律铸
朝代：元

一举全齐纵二城，风云惨澹五年兵。奈何不世兴王业，事已垂成閒已行。
九月道中遇雪
作者：耶律铸
朝代：元

密密痴云晚自凝，飘零踪迹断蓬轻。幽禽底事啼长咽，流水何缘浪不平。清梦未回人换世，黄花应怨我寒盟。故园回首肠堪断，雪满荒山瘦马行。
九龙谷
作者：耶律铸
朝代：元

六龙遗蜕九龙蟠，终古蟠龙气象閒。逐鹿得非缘石马，啼鹃应自恐桥山。披天一鼎神移去，落日孤林鸟自还。犹托哀湍浑自说，悔将春梦到人閒。
乞花
作者：耶律铸
朝代：元

惜花人草乞花诗，欲得花枝慰所思。计取问花珠玉价，素知都是买花赀。
书三乐轩壁
作者：耶律铸
朝代：元

虽任无为定是非，更须教勒北山移。笔驱造化天何补，身质声名道不知。见说丹心明似镜，忍将青鬓照成丝。深根宁极如无待，越舍含华却是谁。
书后堂壁
作者：耶律铸
朝代：元

放浪形骸外，寄乡杯酒中。催归有情鸟，促织可怜虫。落日隔疏雨，断云垂渴虹。弋人何所慕，霄汉点冥鸿。
书斋展西墙
作者：耶律铸
朝代：元

流水平桥花满阑，此欢童辈未期欢。为嫌不得西山色，乞展西墙两步宽。
乾海子
作者：耶律铸
朝代：元

沙葱焦枯沙蓬乾，海子乾枯龙子殚。顾非海变桑田日，如何一旦无涓滴。琴高控鲤游何许，好探麻姑问消息。
五将行
作者：耶律铸
朝代：元

螣蛇游雾相乘势，龙举云兴相借力。致使云消雾散时，要似枯鱼过江泣。
五湖别业新图
作者：耶律铸
朝代：元

除却五湖烟月外，只容春色入重关。可怜东国兔三窟，不见南山豹一斑。独醉轩昂花柳下，无尘亭立水云閒。谁期造物输原力，更许清风恣往还。
五禽咏 其一 大麦孰簸箕漏
作者：耶律铸
朝代：元
体裁：七言绝句

小麦青青大麦黄，野老啼饥空绕肠。感大麦孰簸箕漏，惆怅无由除秕糠。
五禽咏 其一 大麦孰簸箕漏
作者：耶律铸
朝代：元

小麦青青大麦黄，野老啼饥空绕肠。感大麦孰簸箕漏，惆怅无由除秕糠。长安米贵不易居，粒粒皆比明月珠。彼麦饭孰即快活，宁知西山有饿夫。黄垆邈若山与河，人生安乐孰如他。为提葫芦沽美酒，快唤灵均听浩歌。烧香拨火情发衷，心知有愿天必从。千声万声祷何事，应祷时和将岁丰。不如归去不如归，吻裂血啼谁汝知。便休也把春催去，就去万花深处飞。
五禽咏 其三 提葫芦沽美酒
作者：耶律铸
朝代：元
体裁：七言绝句

黄垆邈若山与河，人生安乐孰如他。为提葫芦沽美酒，快唤灵均听浩歌。
五禽咏 其二 麦饭孰即快活
作者：耶律铸
朝代：元
体裁：七言绝句

长安米贵不易居，粒粒皆比明月珠。彼麦饭孰即快活，宁知西山有饿夫。
五禽咏 其五 其五 不如归去
作者：耶律铸
朝代：元
体裁：七言绝句

不如归去不如归，吻裂血啼谁汝知。便休也把春催去，就去万花深处飞。
五禽咏 其四 烧香拨火
作者：耶律铸
朝代：元
体裁：七言绝句

烧香拨火情发衷，心知有愿天必从。千声万声祷何事，应祷时和将岁丰。
五禽言
作者：耶律铸
朝代：元

我爱五禽言，味之殊有味。不唯由此知物情，更是分明见天意。大麦孰簸箕漏，伤时节，感农叟。麦饭孰即快活，祛顑颔，略契阔。提葫芦沽美酒，绕山溪，占花柳。烧香拨火，愿言康且寿。不如归去，莫饶舌，只合吞声牢闭口。
仁寿镇柳浪
作者：耶律铸
朝代：元

柳浪风寒䆉稏香，旋移床就树阴凉。待教野老题名号，独醉痴仙避暑庄。
从涣然觅纸
作者：耶律铸
朝代：元

珍重含章承素业，价高摛藻掞皇州。祇缘布濩三都赋，更欲恢张五凤楼。元锐铭心由白战，陈京研思为冥搜。风流坐上芸窗下，落纸云烟待解忧。
仙居亭
作者：耶律铸
朝代：元

意匠惊难状，天然醉饮图。两行风外柳，一册枕边书。云锦薰沈水，莺簧脱串珠。烟光将胜概，特贮在仙居。
代书答征西将士抑绝所请
作者：耶律铸
朝代：元

一同游蜀道登天，回首斯须十二年。老我风神今不似，剑门关内陈场前。
代人作
作者：耶律铸
朝代：元

玉箫抛曲锦停梭，却倚妆楼怨梦多。心在故园身在客，一声秋雁过滹沱。
代人寄远
作者：耶律铸
朝代：元

怨蝶休春梦，惊乌绕夜啼。唯应故山月，相与过辽西。
代寄
作者：耶律铸
朝代：元

露委花团雪，夜寒香著枝。春风殢杨柳，祇是漫摇枝。
仰祝尊大人领省寿三首
作者：耶律铸
朝代：元

帐前惊报天子来，临车下马无疑猜。攀车引袂呼不起，齁齁酣寝声如雷。风云千载际会秋，堂上严君正黑头。君王一顾闻天下，春满中原四百州。苍苍松柏贯四时，造物儿童元是私。戏綵高歌献寿卮，寿卮愿约乾坤期。
仰祝尊大人领省寿三首·其一
作者：耶律铸
朝代：元

帐前惊报天子来，临车下马无疑猜。攀车引袂呼不起，齁齁酣寝声如雷。
仰祝尊大人领省寿三首·其三
作者：耶律铸
朝代：元

苍苍松柏贯四时，造物儿童元是私。戏綵高歌献寿卮，寿卮愿约乾坤期。
仰祝尊大人领省寿三首·其二
作者：耶律铸
朝代：元

风云千载际会秋，堂上严君正黑头。君王一顾闻天下，春满中原四百州。
伤古城次友人韵
作者：耶律铸
朝代：元

每爱登临趁雨晴，凉生襟袂晚风清。草铺平野重祠绿，水引斜阳一线明。残柳断碑兴废地，淡烟啼鸟古今情。繁华消尽市朝变，花落月明空水声。
伯哩行
作者：耶律铸
朝代：元

胜气横千里，欢声洽万夫。虎牙为后拒，犀首是前驱。金练鸦光队，银枪雁子都。率然乘伯哩，二战下崲峹。
佳人惜梅图
作者：耶律铸
朝代：元

玉骨冰肌瘗雪宫，寿阳残梦捲春空。不知吹入高楼笛，却挽长条问晓风。
侍宴万安园
作者：耶律铸
朝代：元

六龙捧日上层霄，人海妖氛时自消。五彩凤声喧鸟道，九光芝色焕兰苕。宴酣兜率黄金鼓，吹裂昆崙紫玉箫。更觉钧天佳气合，万枝华烛动虹桥。
侯家
作者：耶律铸
朝代：元

探春人喜报来频，春色看看满玉津。红杏雨疏桃脸嫩，绿杨烟冷黛眉颦。凤凰箫咽歌声转，鹦鹉杯深酒味醇。应是双溪新领要，园林良是主人新。
信笔
作者：耶律铸
朝代：元

自从得践老成域，曾不更登年少场。空赋乌栖夜啼曲，可怜谁是贺知章。
倦夜
作者：耶律铸
朝代：元

展转延清漏，开帘纳月光。西风恋残叶，终夕伴啼螀。静柝沈蛮徼，疏钟撼客床。六龙应振辔，飞日上扶桑。
傩毕酌吟醉斋
作者：耶律铸
朝代：元

毕方鬼蜮避时傩，便觉祈禠气象和。欢伯解言应也道，最难除得是诗魔。
元夜读唐开元天宝故事
作者：耶律铸
朝代：元

黄阁星繁千炬烛，紫宸花烂百枝灯。温汤不沃权门火，岂觉渔阳己沸腾。
元日上尊大人领省阿钵国夫人寿
作者：耶律铸
朝代：元

莫求天上长生药，己得人閒不老方。看破古今如一日，年年春色似寻常。
入蜀口号
作者：耶律铸
朝代：元

金马可堪充铁马，铁牛那是粪金牛。虚名岂得为时用，足致天兵下益州。
六国朝令·家园席间作
作者：耶律铸
朝代：元

鸣珂绣毂，锦带吴钩。曾雅称、量金结胜游。信人间无点事、可挂心头。须知，不待把闲情酿做闲愁。只恐落高人第二筹。歌云容裔，梦雨迟留。殢惯振芳尘，不夜楼。光饰仙春盛迹，点化温柔。索教颓纵惜花人，标榜风流。快入醉乡来，刘醉侯。
兰畹见和鄙语无尘亭复用前韵
作者：耶律铸
朝代：元

草色连阶草满庭，且图荣悦野人情。任呼醉隐为书簏，要识书淫已醉经。高卧莫疑将索价，浮游须不近沽名。祇消卷迹嚣尘外，寄傲空凉水上亭。
冬日即事
作者：耶律铸
朝代：元

征鸿南渡老年华，渐觉冬来眼界多。寒雪狂风颤林木，冻云残照锁关河。高低山势黄沙碛，远近人家白草坡。极目碧天长万里，醉邀明月一高歌。蜡栀五万酬鞭直，洴絖百金且食封。萧散不萌争闹趣，真醇缪觊养生慵。涤清研里憨凡笔，磨彻鉴中嚬窘容。伤到玄冥潜春令，狐裘羔酒贮严冬。
冬日即事·其一
作者：耶律铸
朝代：元

征鸿南渡老年华，渐觉冬来眼界多。寒雪狂风颤林木，冻云残照锁关河。高低山势黄沙碛，远近人家白草坡。极目碧天长万里，醉邀明月一高歌。
冬日即事·其二
作者：耶律铸
朝代：元

蜡栀五万酬鞭直，洴絖百金且食封。萧散不萌争闹趣，真醇缪觊养生慵。涤清研里憨凡笔，磨彻鉴中嚬窘容。伤到玄冥潜春令，狐裘羔酒贮严冬。
冬日桃花同诸公赋
作者：耶律铸
朝代：元

碧桃花拥长春洞，秀出元英独自芳。一点香心瞒客笑，探幽何意与刘郎。
凤凰山别业寄润甫儒医尤娴于摄生
作者：耶律铸
朝代：元

湫隘嚣尘不可居，凤凰山岂厌潜夫。无花不欲教为主，有草须堪更结庐。元化唯珍五禽戏，通明殊玩两牛图。莫惊独醉居无事，心醉镕经与著书。
凯乐歌词曲九首 其一 征不庭
作者：耶律铸
朝代：元

天下英雄入彀中，得无威震折遐冲。会须六幕氛霾了，化日常明照九重。
凯乐歌词曲九首 其七 益屯戍
作者：耶律铸
朝代：元

睿算深筹势万全，益屯貔虎在雄边。东连玉塞西通海，南接金山北到天。
凯乐歌词曲九首 其三 下龙庭
作者：耶律铸
朝代：元

翠华一动下龙庭，生意还从一气生。乐国得非为寿域，圣人须自有金城。
凯乐歌词曲九首 其九 著国华
作者：耶律铸
朝代：元

四海承风著国华，更无龙虎缦纷拿。际天所覆人閒地，今日都须是一家。
凯乐歌词曲九首 其二 取和林
作者：耶律铸
朝代：元

龙飞天府玉滦春，德水清流复旧痕。自非电断光前烈，谁得重沾雨露恩。
凯乐歌词曲九首 其五 析木台
作者：耶律铸
朝代：元

辟易天威与胜风，一场摧折尽奇锋。西北龙荒三万里，并随驱策入提封。
凯乐歌词曲九首 其八 恤降附
作者：耶律铸
朝代：元

一新污俗浴恩波，天地閒人感慨多。我泽如春民似草，圣元天子布阳和。
凯乐歌词曲九首 其六 驻跸山
作者：耶律铸
朝代：元

辕门鼓角扬屯戍，营幕旌旂掣朔风。相与山河雄帝宅，威棱尤壮受降宫。
凯乐歌词曲九首 其四 金莲川
作者：耶律铸
朝代：元

金莲川上水云间，营卫清沈探骑閒。镇西虎旅临青海，追北龙骧过黑山。
凯乐歌词曲九首·征不庭
作者：耶律铸
朝代：元

天下英雄入彀中，得无威震折遐冲。会须六幕氛霾了，化日常明照九重。龙飞天府玉滦春，德水清流复旧痕。自非电断光前烈，谁得重沾雨露恩。翠华一动下龙庭，生意还从一气生。乐国得非为寿域，圣人须自有金城。金莲川上水云间，营卫清沈探骑閒。镇西虎旅临青海，追北龙骧过黑山。辟易天威与胜风，一场摧折尽奇锋。西北龙荒三万里，并随驱策入提封。辕门鼓角扬屯戍，营幕旌旂掣朔风。相与山河雄帝宅，威棱尤壮受降宫。睿算深筹势万全，益屯貔虎在雄边。东连玉塞西通海，南接金山北到天。一新污俗浴恩波，天地閒人感慨多。我泽如春民似草，圣元天子布阳和。四海承风著国华，更无龙虎缦纷拿。际天所覆人閒地，今日都须是一家。
凯歌乐词九首 其一 南征捷
作者：耶律铸
朝代：元

食言自是是诬天，游鼎鱼疑戏洞渊。征信自从天北极，目无江表已多年。
凯歌乐词九首 其七 江南平
作者：耶律铸
朝代：元

横野万艘金翅舰，总戎一册玉铃篇。长江岂限天南北，万劫坤灵戴一天。
凯歌乐词九首 其三 战芜湖
作者：耶律铸
朝代：元

舳舻千里蔽江湖，擿挑楼船为骚除。先直前锋三十万，一通严鼓尽为鱼。
凯歌乐词九首 其九 圣统乐辞
作者：耶律铸
朝代：元

幸值圣明临御日，更逢文轨混同时。升薰天地神功颂，润色光天统业辞。
凯歌乐词九首 其二 拔武昌
作者：耶律铸
朝代：元

设奇包敌纵蒙冲，绝似飘风捲断蓬。填得大江流不得，先声已不见江东。
凯歌乐词九首 其五 定三吴
作者：耶律铸
朝代：元

奋威骁骑下三吴，神将飞驰一丈乌。视彼众虽千百万，黎民游动跨玄驹。
凯歌乐词九首 其八 制胜乐辞
作者：耶律铸
朝代：元

燀耀威灵结陈锋，信争敌忾献殊功。全师保胜清时策，元在天声震荡中。
凯歌乐词九首 其六 克临安
作者：耶律铸
朝代：元

拟歌陌上行人去，犹是传歌陌上花。花解语时应也问，即今春色媚谁家。
凯歌乐词九首 其四 下江东
作者：耶律铸
朝代：元

举国全兵失要冲，可无一策抗元戎。细推馀百年来事，合册江神拜上公。
凯歌乐词九首·南征捷
作者：耶律铸
朝代：元

食言自是是诬天，游鼎鱼疑戏洞渊。征信自从天北极，目无江表已多年。设奇包敌纵蒙冲，绝似飘风捲断蓬。填得大江流不得，先声已不见江东。舳舻千里蔽江湖，擿挑楼船为骚除。先直前锋三十万，一通严鼓尽为鱼。举国全兵失要冲，可无一策抗元戎。细推馀百年来事，合册江神拜上公。奋威骁骑下三吴，神将飞驰一丈乌。视彼众虽千百万，黎民游动跨玄驹。拟歌陌上行人去，犹是传歌陌上花。花解语时应也问，即今春色媚谁家。横野万艘金翅舰，总戎一册玉铃篇。长江岂限天南北，万劫坤灵戴一天。燀耀威灵结陈锋，信争敌忾献殊功。全师保胜清时策，元在天声震荡中。幸值圣明临御日，更逢文轨混同时。升薰天地神功颂，润色光天统业辞。
初上缙云五湖别业
作者：耶律铸
朝代：元

旋移松竹养烟霞，人笑猖披不润家。可要广栽桃李树，年来强半是狂花。
初阅仙音乐
作者：耶律铸
朝代：元

催花白雨衒芳春，香湿霓裳入梦云。曾是长安年少客，天津桥上月中闻。
前出塞
作者：耶律铸
朝代：元

拟取安西袭玉关，短兵鏖战下皋兰。阴风势挟天山雪，冻彻河源彻底乾。十年老将浮苴井，万里疲兵碎叶川。传督诸君传诏令，问何时到海西边。
前出塞·其一
作者：耶律铸
朝代：元

拟取安西袭玉关，短兵鏖战下皋兰。阴风势挟天山雪，冻彻河源彻底乾。
前出塞·其二
作者：耶律铸
朝代：元

十年老将浮苴井，万里疲兵碎叶川。传督诸君传诏令，问何时到海西边。
前突厥三台
作者：耶律铸
朝代：元

？骑生马射雕儿，恰似征西小月氏。笑说汉家将野战，得非是我受降时。雁门关北分降地，马邑山南已拜旗。尽道汉家无顾藉，锦帆终不有迥期。
前突厥三台·其一
作者：耶律铸
朝代：元

？骑生马射雕儿，恰似征西小月氏。笑说汉家将野战，得非是我受降时。
前突厥三台·其一
作者：耶律铸
朝代：元
体裁：乐府曲辞

�骑生马射雕儿，恰似征西小月氏。笑说汉家将野战，得非是我受降时。
前突厥三台·其二
作者：耶律铸
朝代：元

雁门关北分降地，马邑山南已拜旗。尽道汉家无顾藉，锦帆终不有迥期。
剪流水
作者：耶律铸
朝代：元

莫持金剪刀，决绝剪流水。莫将尺素书，慇勤托双鲤。水岂是人情，鱼岂知人意。鱼水自相亲，肯与人为计。
匏瓜亭二首
作者：耶律铸
朝代：元

一壶天地备菟裘，应结壶翁物外游。田仲尽当多屈毂，惠施何得应庄周。岂容五石为无用，好办千金预为酬。匏落纵甘成弃物，世途元更有中流。拟挹春风颍水滨，坐忘颜陋谢嚣尘。素知居士非田仲，只识幽人是卞彬。尽办仙家方外地，径输花坞瓮头春。岂为无口辞供济，好虑为尊与问津。
匏瓜亭二首·其一
作者：耶律铸
朝代：元

一壶天地备菟裘，应结壶翁物外游。田仲尽当多屈毂，惠施何得应庄周。岂容五石为无用，好办千金预为酬。匏落纵甘成弃物，世途元更有中流。
匏瓜亭二首·其二
作者：耶律铸
朝代：元

拟挹春风颍水滨，坐忘颜陋谢嚣尘。素知居士非田仲，只识幽人是卞彬。尽办仙家方外地，径输花坞瓮头春。岂为无口辞供济，好虑为尊与问津。
十六夜月得人字
作者：耶律铸
朝代：元

姮娥减却旧精神，桂魄难同昨夜新。多谢清光不相负，裴回终夕伴诗人。底事姮娥出海迟，玉容寂寞不胜悲。清光未必天边减，冷暖人情亦可知。昨夜衔杯写我欢，玻璃万顷桂花寒。素娥今夕如羞涩，似怨诗人取次看。
十六夜月得人字·其一
作者：耶律铸
朝代：元

姮娥减却旧精神，桂魄难同昨夜新。多谢清光不相负，裴回终夕伴诗人。
十六夜月得人字·其三
作者：耶律铸
朝代：元

昨夜衔杯写我欢，玻璃万顷桂花寒。素娥今夕如羞涩，似怨诗人取次看。
十六夜月得人字·其二
作者：耶律铸
朝代：元

底事姮娥出海迟，玉容寂寞不胜悲。清光未必天边减，冷暖人情亦可知。
十六对月
作者：耶律铸
朝代：元

月姊应吞怨，无人写所思。柔情将绰态，须是破瓜时。
十四夜月
作者：耶律铸
朝代：元

秋风滚地来，云捲河汉净。遥观东海底，飞出黄金镜。虽未十分圆，桂魄明且瑩。停杯对清辉，信笔成新咏。慇勤举杯属姮娥，休阻南楼夜来兴。
十四夜月
作者：耶律铸
朝代：元
体裁：古风

秋风滚地来，云捲河汉净。遥观东海底，飞出黄金镜。虽未十分圆，桂魄明且莹。停杯对清辉，信笔成新咏。慇勤举杯属姮娥，休阻南楼夜来兴。
千泉
作者：耶律铸
朝代：元

拥花羽骑附飞翼，倾地铁林和鸟翔。黄金练愈凝霜重，青玉龙争掣电光。
南乡子·送人北行入燕作
作者：耶律铸
朝代：元

匹马赴严宸。将谓青云上致身。不是男儿容易事，风尘。水远山长愁杀人。离别若为情。雪暗西山泪满巾。还忆夜来分手处，天津。桃李无言各自春。
南乡子·送人北行入燕作
作者：耶律铸
朝代：元
体裁：词

疋马赴严宸。将谓青云上致身。不是男儿容易事，风尘。水远山长愁杀人。离别若为情。雪暗西山泪满巾。还忆夜来分手处，天津。桃李无言各自春。
南征奏捷
作者：耶律铸
朝代：元

宸算将雄断，天然是美谈。一征平漠北，再举下江南。须不闻漂杵，何曾见溺骖。元和歌圣德，恐未免怀惭。
南征纪事
作者：耶律铸
朝代：元

揭雷夔鼓倾天险，络汉虹桥并鬼工。说是楼船横海将，拟输吴越寿重瞳。
南征过蜀寄题故园
作者：耶律铸
朝代：元

水击三千里，鹏抟九万程。不应栖隐地，犹待卧龙耕。
南行寄呈尊大人领省
作者：耶律铸
朝代：元

一梦黄粱不待炊，若为流泪满征衣。目前西塞身南渡，肠断东风心北飞。
即事
作者：耶律铸
朝代：元

可人天气不寒温，诗满花笺酒满尊。乱列晓山烟淡碧，漫流春水雪消浑。四时风月无佳客，一榻琴书静掩门。吟罢新诗频酌酒，别离情绪已黄昏。
即事
作者：耶律铸
朝代：元

青州少从事，平田少督邮。洞庭春色里，谁是醉乡侯。
即日拟乐天作
作者：耶律铸
朝代：元

从臾新交与旧游，编排酒令与诗筹。但言误及功名事，便索荒唐改话头。
去妇怨
作者：耶律铸
朝代：元

最苦人生生别离，匆匆轻别几时归。紫箫吹落燕南月，丽泽门开马似飞。雨晴不定云来去，老雁叫云云不住。琵琶拨尽断肠声，断弦声断秋云莫。
又和林春日书事
作者：耶律铸
朝代：元

冻折池塘百草芽，断鸿低雪怨凝笳。晴窗一曲春风咏，开彻满山桃杏花。
又春日即事
作者：耶律铸
朝代：元

客中草草过清明，寒袭罗衣雨又晴。梦觉画楼春寂寂，海棠枝上有啼莺。
又登琼华岛旧址次吕龙山诗韵
作者：耶律铸
朝代：元

不放笙歌半点閒，紫霞香露怕馀残。水摇千尺地中月，人倚九重云外栏。碧落更谁乘彩凤，翠屏空自掩金銮。蓬莱宫阙遗基在，思对秋风仔细看。
又美人二首
作者：耶律铸
朝代：元

倾危花界总花神，谁计还丹与反真。难说玉皇惆怅事，分明羞杀月中人。衣剪湘云裳剪霞，出门羞落树头花。东君也雪司花耻，却纵春风乱鬓鸦。
又美人二首·其一
作者：耶律铸
朝代：元

倾危花界总花神，谁计还丹与反真。难说玉皇惆怅事，分明羞杀月中人。
又美人二首·其二
作者：耶律铸
朝代：元

衣剪湘云裳剪霞，出门羞落树头花。东君也雪司花耻，却纵春风乱鬓鸦。
双头牡丹
作者：耶律铸
朝代：元

并倚春风映画堂，相偎应说夜来长。同枝同叶缘何事，脉脉芳心各自香。玉盘双捧九天香，竞负恩华示宠光。忆得沈香亭北畔，太真临镜倚新妆。
双头牡丹·其一
作者：耶律铸
朝代：元

并倚春风映画堂，相偎应说夜来长。同枝同叶缘何事，脉脉芳心各自香。
双头牡丹·其二
作者：耶律铸
朝代：元

玉盘双捧九天香，竞负恩华示宠光。忆得沈香亭北畔，太真临镜倚新妆。
双溪书院对雪
作者：耶律铸
朝代：元

宴处云华不夜庭，为餐琼蕊更谈经。听随瑞叶风来处，看散天花酒半醒。白凤羽毛寒荡漾，玉龙鳞甲战凋零。倘非太素司光化，谁压惊尘与效灵。
双溪月下戏赠触热冲暴雨者
作者：耶律铸
朝代：元

夐入清虚府，轻河漾月舟。冰天通色净，水月杂波流。雨横蚁兵溃，日熇山市收。若然閒意况，原不到心头。
发凉陉偏岭南过横山回寄淑仁
作者：耶律铸
朝代：元

浮游汗漫和南陔，直指凉陉是九垓。偏岭最饶秋色处，横山不出冷云来。未须白雁传霜信，已早黄花带雪开。想得玉滦河北畔，有人独上李陵台。
发药儿岭过永定关诗
作者：耶律铸
朝代：元

山灵应也厌嚣埃，宛写幽尘篆绿苔。望气莫疑非尹喜，附舆须自是韩哀。侧骈翠壁侵云起，斜抱横流捲地来。好在旧时堤畔柳，不知青眼盼谁开。
取维扬红玉楼子于层阁芍药种迟而未至
作者：耶律铸
朝代：元

红玉楼当在玉京，千层阁合在层城。延留应欲腾光价，待合琼花作伴行。
古意
作者：耶律铸
朝代：元

黄鹄巢高林，鼋鼍穴深渊。且各独抽宿，人独胡不然。释耕于陇上，妻子耘其前。人笑苦畎亩，何以遗子孙。聊以一二答，不可求备论。人皆遗以危，我独遗以安。春风吹布袖，云满鹿门山。
古战城南
作者：耶律铸
朝代：元

结陈背南河，指顾望城北。冠军申号令，谓彼是劲敌。今朝一战在，有国与无国。但得社稷存，此命不足惜。风云为动色，士卒为感激。奇正遽雷合，横冲奋霆击。雌雄势未决，忽忽日将匿。以剑指羲和，挥戈呼天日。天地有情时，敢乞饶一掷。貔虎张空弮，搏战到昏黑。忽焉如海泄，声震裂区域。对面不见人，何许不追袭。平明案战所，涧壑尽平碛。毕贺雪前耻，有力于王室。拜诏未央宫，哀恳辞封邑。五湖旧烟景，先师有遗迹。
司春园
作者：耶律铸
朝代：元

地偏饶胜事，花事迥标奇。春自长须在，人谁尽得知。笑宜教捧腹，醉不解攒眉。未那司春子，腾讥释二疑。
司春园五月五日梨花是日因事不果
作者：耶律铸
朝代：元

雨迷云梦梦迷春，只自将春认不真。莫笑独醒人索莫，也须曾是洗妆人。已是春风酿雪香，月波斜浸玉肌凉。如何不入荆王梦，却逼何人要洗妆。
司春园五月五日梨花是日因事不果·其一
作者：耶律铸
朝代：元

雨迷云梦梦迷春，只自将春认不真。莫笑独醒人索莫，也须曾是洗妆人。
司春园五月五日梨花是日因事不果·其二
作者：耶律铸
朝代：元

已是春风酿雪香，月波斜浸玉肌凉。如何不入荆王梦，却逼何人要洗妆。
吊王文从之终于泰山
作者：耶律铸
朝代：元

月摇沧海鱼龙泣，风荡荒烟草木号。自是清名埋不得，巍巍千古泰山高。
同心结
作者：耶律铸
朝代：元

湖中己种藕，湖边还种柳。柳丝与藕丝，同在佳人手。除是结同心，同心最长久。
后凯歌词九首 其一 奇兵
作者：耶律铸
朝代：元

一旅奇兵出禁宸，略时弹压定惊尘。萧条万里无遗寇，信道天家又得人。
后凯歌词九首 其一 战卢胊
作者：耶律铸
朝代：元

神策霆声振九区，纵兵雷合战卢胊。竞将蔽野冲云陈，只片时閒埽地无。
后凯歌词九首 其七 科尔结
作者：耶律铸
朝代：元

初若疾雷威似虎，复如脱兔速于神。想当持节为飞将，袛是今如著翅人。
后凯歌词九首 其七 金满城
作者：耶律铸
朝代：元

寄重旌分阃外忧，顺时驱率万貔貅。回临金满城边日，奄夺蒲昌海气秋。
后凯歌词九首 其三 克夷门
作者：耶律铸
朝代：元

蚁扰蜂喧笑骑过，鼓儳争自落长河。人人斗说空鞍马，不似今番数最多。
后凯歌词九首 其三 枭将
作者：耶律铸
朝代：元

枭骑云腾自北征，领军枭将最驰声。横穿外壁风前陈，直捣中坚月下营。
后凯歌词九首 其九 京华
作者：耶律铸
朝代：元

横车组练似春花，来自天涯与海涯。说道埽除氛祲了，凯还歌奏到京华。
后凯歌词九首 其九 烛龙
作者：耶律铸
朝代：元

封略谁容限烛龙，终将天地入牢笼。云兴飙起威名将，也好先收弟一功。
后凯歌词九首 其二 区脱
作者：耶律铸
朝代：元

云屯区脱会天兵，云动龙趋从北平。驰驱日逐飞龙陈，夜薄花门偃月营。
后凯歌词九首 其二 沙幕
作者：耶律铸
朝代：元

金节煌煌下玉京，鱼丽三十六屯兵。一军电激穿沙幕，万燧云繁战野营。
后凯歌词九首 其五 崲峹
作者：耶律铸
朝代：元

畔敌休矜战骑多，纷罗区落遍山坡。那知未鼓投戈地，待阅前徒竞倒戈。
后凯歌词九首 其五 战焉支
作者：耶律铸
朝代：元

羽檄交驰召虎贲，期门受战已黄昏。信剪黥鲵知有处，山川争震荡乾坤。
后凯歌词九首 其八 金水道
作者：耶律铸
朝代：元

旁张虎翼搀风陈，直突龙城袭雪山。连夜可侦金水道，防秋岂在玉门关。
后凯歌词九首 其八 露布
作者：耶律铸
朝代：元

露布突驰争逐日，电鞭搀递斗追风。只自向时龙尾道，群来云集万宁宫。
后凯歌词九首 其六 涿邪山
作者：耶律铸
朝代：元

鼓噪欢山撼涿邪，飞龙㢋翼掩螣蛇。露营罢缭神锋弩，云陈犹轰霹雳车。
后凯歌词九首 其六 降王
作者：耶律铸
朝代：元

控黄龙戍争雄地，登白龙堆将战场。奇正相生神算在，粪除勍敌献降王。
后凯歌词九首 其四 翁科
作者：耶律铸
朝代：元

蜂屯蚕簇乱山窝，蚁动鹑居乱草坡。沾体露形千万指，恳祈天语许降和。
后凯歌词九首 其四 高阙
作者：耶律铸
朝代：元

骈驰追锐翼摧锋，枭獍窠巢一夜空。光射铁衣寒透彻，冷风如箭月如弓。
后凯歌词九首·奇兵
作者：耶律铸
朝代：元

一旅奇兵出禁宸，略时弹压定惊尘。萧条万里无遗寇，信道天家又得人。金节煌煌下玉京，鱼丽三十六屯兵。一军电激穿沙幕，万燧云繁战野营。枭骑云腾自北征，领军枭将最驰声。横穿外壁风前陈，直捣中坚月下营。蜂屯蚕簇乱山窝，蚁动鹑居乱草坡。沾体露形千万指，恳祈天语许降和。畔敌休矜战骑多，纷罗区落遍山坡。那知未鼓投戈地，待阅前徒竞倒戈。控黄龙戍争雄地，登白龙堆将战场。奇正相生神算在，粪除勍敌献降王。初若疾雷威似虎，复如脱兔速于神。想当持节为飞将，袛是今如著翅人。露布突驰争逐日，电鞭搀递斗追风。只自向时龙尾道，群来云集万宁宫。封略谁容限烛龙，终将天地入牢笼。云兴飙起威名将，也好先收弟一功。
后凯歌词九首·战卢胊
作者：耶律铸
朝代：元

神策霆声振九区，纵兵雷合战卢胊。竞将蔽野冲云陈，只片时閒埽地无。云屯区脱会天兵，云动龙趋从北平。驰驱日逐飞龙陈，夜薄花门偃月营。蚁扰蜂喧笑骑过，鼓儳争自落长河。人人斗说空鞍马，不似今番数最多。骈驰追锐翼摧锋，枭獍窠巢一夜空。光射铁衣寒透彻，冷风如箭月如弓。羽檄交驰召虎贲，期门受战已黄昏。信剪黥鲵知有处，山川争震荡乾坤。鼓噪欢山撼涿邪，飞龙㢋翼掩螣蛇。露营罢缭神锋弩，云陈犹轰霹雳车。寄重旌分阃外忧，顺时驱率万貔貅。回临金满城边日，奄夺蒲昌海气秋。旁张虎翼搀风陈，直突龙城袭雪山。连夜可侦金水道，防秋岂在玉门关。横车组练似春花，来自天涯与海涯。说道埽除氛祲了，凯还歌奏到京华。
后出塞
作者：耶律铸
朝代：元

并吞处月下楼阑，克复金微静铁关。准拟凿空通四海，会须鞭石到三山。誓洗兵氛雪国雠，气横辽碣紫山秋。岂容日下西王母，只属东西海尽头。
后出塞·其一
作者：耶律铸
朝代：元

并吞处月下楼阑，克复金微静铁关。准拟凿空通四海，会须鞭石到三山。
后出塞·其二
作者：耶律铸
朝代：元

誓洗兵氛雪国雠，气横辽碣紫山秋。岂容日下西王母，只属东西海尽头。
后突厥三台
作者：耶律铸
朝代：元

陈云寒压渭桥低，四野惊雷殷鼓鼙。约定引还云骑去，一时争喷北风嘶。貔虎扬威指顾閒，先声已碎玉门关。向来香史情何在，已说元戎逼铁山。
后突厥三台·其一
作者：耶律铸
朝代：元

陈云寒压渭桥低，四野惊雷殷鼓鼙。约定引还云骑去，一时争喷北风嘶。
后突厥三台·其二
作者：耶律铸
朝代：元

貔虎扬威指顾閒，先声已碎玉门关。向来香史情何在，已说元戎逼铁山。
后骑吹曲词九首 其一 吉语
作者：耶律铸
朝代：元

交锋接矢无虚月，按甲休兵定几时。计日必须闻吉语，敢先期献凯歌辞。
后骑吹曲词九首 其三 天山
作者：耶律铸
朝代：元

曜我皇威下帝台，灵旂直傃北庭开。定应六出奇寒雪，瀚海阴风结陈来。
后骑吹曲词九首 其九 柔服
作者：耶律铸
朝代：元

柔服禺强总四溟，神开宝历见时清。夜陪万国升平望，蹈咏清风播颂声。
后骑吹曲词九首 其二 金山
作者：耶律铸
朝代：元

黄花堆上冷云閒，犷骑雷奔去又还。说敌纷争自相溃，回戈霆斗过金山。
后骑吹曲词九首 其五 独乐河
作者：耶律铸
朝代：元

贝冑星离争射日，蜂旗云合迥生风。雷驰霆击相纷薄，独乐河边水草中。
后骑吹曲词九首 其八 逻逤
作者：耶律铸
朝代：元

磨崖金字昆崙颂，勒石银书逻逤铭。且述要知方略在，圣人不战屈人兵。
后骑吹曲词九首 其六 不周
作者：耶律铸
朝代：元

熊罴此去从天定，枭獍当来自不周。清一八纮天意在，已教克复了神州。
后骑吹曲词九首 其四 处月
作者：耶律铸
朝代：元

陈兵阔里黄芦淀，转战斜车白草？。飞骑星驰穿处月，追亡逐北入沙陀。
后骑吹曲词九首 其四 处月
作者：耶律铸
朝代：元
体裁：乐府曲辞

陈兵阔里黄芦淀，转战斜车白草�。飞骑星驰穿处月，追亡逐北入沙陀。
后骑吹曲词九首·吉语
作者：耶律铸
朝代：元

交锋接矢无虚月，按甲休兵定几时。计日必须闻吉语，敢先期献凯歌辞。黄花堆上冷云閒，犷骑雷奔去又还。说敌纷争自相溃，回戈霆斗过金山。曜我皇威下帝台，灵旂直傃北庭开。定应六出奇寒雪，瀚海阴风结陈来。陈兵阔里黄芦淀，转战斜车白草？。飞骑星驰穿处月，追亡逐北入沙陀。贝冑星离争射日，蜂旗云合迥生风。雷驰霆击相纷薄，独乐河边水草中。熊罴此去从天定，枭獍当来自不周。清一八纮天意在，已教克复了神州。磨崖金字昆崙颂，勒石银书逻逤铭。且述要知方略在，圣人不战屈人兵。柔服禺强总四溟，神开宝历见时清。夜陪万国升平望，蹈咏清风播颂声。
听琴
作者：耶律铸
朝代：元

恰弄歌珠引玉清，梁间早已暗尘惊。风流回结行云住，激水延缘漱雾生。只道绵驹殊茹噎，岂知王豹竟吞声。若为更得形容尽，曲折浮沈怨慕情。
听琵琶二首
作者：耶律铸
朝代：元

惊沙槭槭亦纷纷，不觉清霜满鬓根。寒雁似啼还似说，试临穷发望乌孙。冷风搜雨雁呼群，点点鸣鸦入暮云。何事荒寒千万劫，野人甘忍怨昭君。
听琵琶二首·其一
作者：耶律铸
朝代：元

惊沙槭槭亦纷纷，不觉清霜满鬓根。寒雁似啼还似说，试临穷发望乌孙。
听琵琶二首·其二
作者：耶律铸
朝代：元

冷风搜雨雁呼群，点点鸣鸦入暮云。何事荒寒千万劫，野人甘忍怨昭君。
听苗君弹琴
作者：耶律铸
朝代：元

一溪流水漱成冰，六马嘘天四座倾。未是幽人堪动处，试听徽外两三声。
呈鹏南学士
作者：耶律铸
朝代：元

妙龄特达冠群英，家世灯传白与清。气压西山正开爽，学尊东鲁独精诚。棠阴政简琴心古，瓜孰归来句眼明。他日宴堂香一瓣，潜通玉烛两忘情。
周室
作者：耶律铸
朝代：元

风满珠帘月殿凉，水纹珍簟浪生香。翠钗飞燕绕春梦，宝镜舞鸾呈晓妆。空自不来行暮雨，为谁无语背斜阳。含情拟绝淩波路，未分莲花是六郎。
和人台城
作者：耶律铸
朝代：元

天下纷纷经几秦，六朝风物问无因。旧时王谢堂前燕，飞入宫墙不见人。
和人池亭秋宵思归
作者：耶律铸
朝代：元

风定清烟冷自消，月明秋水浸兰桡。归心不与游尘息，空混沧波影动摇。
和人茶后有怀友人
作者：耶律铸
朝代：元

玉瓯盈溢仙人掌，云脚浮花雪面堆。两腋清风归不去，为谁吹上句楼来。
和人落梅
作者：耶律铸
朝代：元

晚来江上断人肠，占断严凝忆独芳。易得飘零惊短笛，不胜憔悴褪残妆。月明霜重得谁惜，尘暗云埋犹自香。拟嫁与春春不管，却随流水怨昏黄。
和人韵二首
作者：耶律铸
朝代：元

十分著意送春来，远近人家花尽开。多谢东君无彼此，笙歌休放紫霞杯。忠臣四海年来少，谗佞满朝日更多。洒泪问天天不语，不知天意果如何。
和人韵二首·其一
作者：耶律铸
朝代：元

十分著意送春来，远近人家花尽开。多谢东君无彼此，笙歌休放紫霞杯。
和人韵二首·其二
作者：耶律铸
朝代：元

忠臣四海年来少，谗佞满朝日更多。洒泪问天天不语，不知天意果如何。
和人黄龙冈怀古
作者：耶律铸
朝代：元

黄龙不负覆舟飞，天意人情尽可知。一掷乾坤将自赌，两周甲子是谁推。若须要处长生鹿，可是曾收越影骓。睿德神功无籍在，土花封合御园碑。
和光祖
作者：耶律铸
朝代：元

诗篇足继晋名流，几度思君倚寺楼。十载龙庭归不得，玉泉何日更同游。
和光祖诗韵一首
作者：耶律铸
朝代：元

西风望断碧云深，万里关河入俯临。客思暗随愁共远，髯冰疑是老相侵。霜鸿傍月传佳信，寒雪漫天拥衲吟。十载因循归未得，飘零踪迹到如今。
和子文留别诗韵以赆行
作者：耶律铸
朝代：元

天涯牢落故人稀，与子论文真所依。万里有行君有志，双亲无恙我无违。愁如流水何时尽，身似杨花到处飞。明日不堪离别处，高吟新句赠玄晖。
和德卿秋日海棠
作者：耶律铸
朝代：元

马嵬别后若为容，犹带宫妆醉晕红。把恨付春春不管，似将馀恨托西风。
和曹南湖故宫二首
作者：耶律铸
朝代：元

练杀声歌不练兵，霸图应自恃长城。水流花落将春去，三十六宫空月明。香生罗绮纷生光，天上人间白日长。流水浮云春梦断，夕阳空满旧缭墙。
和曹南湖故宫二首·其一
作者：耶律铸
朝代：元

练杀声歌不练兵，霸图应自恃长城。水流花落将春去，三十六宫空月明。
和曹南湖故宫二首·其二
作者：耶律铸
朝代：元

香生罗绮纷生光，天上人间白日长。流水浮云春梦断，夕阳空满旧缭墙。
和林春舍叙西园前宴招一二友生重饮
作者：耶律铸
朝代：元

楼阁参差翳紫烟，佳人情重惜流连。月明杨柳春风夜，寒食梨花暮雨天。将谓浮云寄浮世，岂知流水是流年。殷勤不醉花前酒，强作守钱奴可怜。
和林西园月台怀吕龙山
作者：耶律铸
朝代：元

日薰花气暖徘徊，花影横斜入酒杯。不见海棠春睡足，可怜江燕晚归来。烟迷野色自芳草，水落石根空翠苔。谁劝柳阴深且住，有人凝绝在高台。
和林雨大雹有如鸡卵者
作者：耶律铸
朝代：元

谁拥珠玑积玉京，纵期明月易愁晴。若教不值骊龙睡，不信波斯擅得名。
和汉臣秋月海棠
作者：耶律铸
朝代：元

魂黯马嵬西去路，当时生被春风误。嫣然犹自带馀醒，贪睡那能慰迟莫。难写花仙旧所思，褪青愁雪淡胭脂。黄昏庭院潇潇雨，更是梧桐叶落时。
咏梅谨上尊大人领省
作者：耶律铸
朝代：元

长笑庭花各样妆，竞呈春色占时芳。孤标冰雪年年伴，只作人閒独自香。
咏苔
作者：耶律铸
朝代：元

露茵叠翠藉閒园，神篆斑斑世未传。推到东君翻古画，尽输春色买苔钱。
咏苔
作者：耶律铸
朝代：元
体裁：诗

露茵叠翠藉闲园，神篆斑斑世未传。
推到东君翻古画，尽输春色买苔钱。
咏阮
作者：耶律铸
朝代：元

点铁成金自有神，夺胎无骨示天真。惊虬昂首出月魄，老鹤奋身当桂轮。意足声圆还自问，变风变雅更何人。应疑太白司花界，长抱琵琶控好春。
咏雪
作者：耶律铸
朝代：元

碧玉壶天白玉尘，十分添起月精神。从今休作轻盈态，学杀杨花不是春。
咏雪二首
作者：耶律铸
朝代：元

楼晓倚阑干，天低欲压阑。削冰封岳色，飞席下云端。风阵迟寒夜，星铓摇夜寒。岭梅应见怨，何惮一来看。日淡隔云幕，地虚铺雪毡。捲帘看不见，如画旧山川。岂忆三杯酒，能回六月天。一声何处笛，吹裂野梅边。
咏雪二首·其一
作者：耶律铸
朝代：元

楼晓倚阑干，天低欲压阑。削冰封岳色，飞席下云端。风阵迟寒夜，星铓摇夜寒。岭梅应见怨，何惮一来看。
咏雪二首·其二
作者：耶律铸
朝代：元

日淡隔云幕，地虚铺雪毡。捲帘看不见，如画旧山川。岂忆三杯酒，能回六月天。一声何处笛，吹裂野梅边。
哀长安
作者：耶律铸
朝代：元

汉家宫阙五云閒，不似当时梦一般。金殿夜延萤烛暗，翠帘风窣月钩閒。笙歌竟逐人消息，楼观空馀燕往还。斜日亭亭淡无语，为谁空下九嵏山。
哭尊大人领省
作者：耶律铸
朝代：元

孤儿泪眼空流血，一夜不知浑白发。宝灯轮毕新记成，梦断疏钟吼残月。白云隐隐入青冥，生死悠悠两长诀。人閒天上父子情，遗愤有身终尽雪。
唐家牡丹
作者：耶律铸
朝代：元

花萼相辉瑞锦屏，探春半度恋春情。貌同腻玉镂雕就，衣是缕金丝织成。应笑玉华头髻重，爱更金粟擘环清。温柔谁更鲁倾国，只数杨家姊妹名。
唐家红紫二色牡丹
作者：耶律铸
朝代：元

谁齐天香凝霞彩，灵根培养列仙家。汉皇可忍思倾国，鹿走中原是此花。
嘲渔父
作者：耶律铸
朝代：元

若为逃世网，却订钓名钩。自是惊飞尽，群群海上鸥。
嘲蝶
作者：耶律铸
朝代：元

莫疑庄喜知为蝶，且恐韩凭有化身。䝼取一生花里活，未宜随定卖花人。
四公子廋辞体四首
作者：耶律铸
朝代：元

细腰宫里芳菲处，唯有金衣公子知。尝笑何郎暮春怨，绍兰只寄一联诗。莺穿杨柳金梭织，蝶落宫花玉钱坠。采花蜂去未回来，一双乳燕梁閒睡。晓枕啼莺睡起慵，日高墙外趁游蜂。桃花零落联蝴蝶，燕子来时春意浓。倚柳穿花自在行，报衙朝夕太劳生。还家枉结庄周梦，直到西风别玉京。
四公子廋辞体四首·其一
作者：耶律铸
朝代：元

细腰宫里芳菲处，唯有金衣公子知。尝笑何郎暮春怨，绍兰只寄一联诗。
四公子廋辞体四首·其三
作者：耶律铸
朝代：元

晓枕啼莺睡起慵，日高墙外趁游蜂。桃花零落联蝴蝶，燕子来时春意浓。
四公子廋辞体四首·其二
作者：耶律铸
朝代：元

莺穿杨柳金梭织，蝶落宫花玉钱坠。采花蜂去未回来，一双乳燕梁閒睡。
四公子廋辞体四首·其四
作者：耶律铸
朝代：元

倚柳穿花自在行，报衙朝夕太劳生。还家枉结庄周梦，直到西风别玉京。
回飞狐
作者：耶律铸
朝代：元

震叠威声径出师，偃旗卧鼓岂无时。折冲樽俎风流在，未要喧传塞上辞。
因读史偶成即书
作者：耶律铸
朝代：元

一曲狂歌万古情，惜难将日系长绳。未容狐兔游秦苑，已放牛羊入汉陵。梦稳几曾惊鸟唤，酒酣长欲看云腾。莫将心事投明月，领取繁花半夜灯。
因阅乐戏赠友人
作者：耶律铸
朝代：元

蔷薇露渍霓裳润，桂子风飘月殿香。犹是蛙鸣耸醉梦，欲教人说是归昌。
园中对雪
作者：耶律铸
朝代：元

惊风不展瑶花限，浩荡年光落又开。却是仙娥相见处，烂银宫阙玉楼台。
圆福院竹
作者：耶律铸
朝代：元

虚心虽涉世，贞节自孤坚。翠梢挂明月，锦绷披紫烟。岂无仪凤日，别有化龙年。玉质捎云里，唯须著列仙。
圆福院竹甚茂盛幽都一郡所未有起上人云原有桃树百本余悉去之始植此君因为之赋
作者：耶律铸
朝代：元

忍教仪凤箨龙孙，纵酒刘郎道与存。应说碧桃花解语，可无桃叶代桃根。
墙北桃树
作者：耶律铸
朝代：元

一树缃桃几万枝，馀花落尽未开时。从今甘比墙南树，长得春风半日迟。
壬子秋日客舍纪事因寄家兄
作者：耶律铸
朝代：元

判花歌鼓殷晴雷，露叶霜枝漾酒杯。金水净穿深巷陌，玉泉浮动远楼台。可堪白鹤将秋去，又著青云入梦来。原上脊令何处所，不听游子咏南陔。
壶天园歌
作者：耶律铸
朝代：元

三十六洞天，七十二福地。共春长在一壶中，尽可浮游与沈醉。
复次赵虎岩元韵
作者：耶律铸
朝代：元

道直如弦气吐虹，几人臭味与君同。西湖处士林和靖，东里先生吕本中。举世是皆惊炙毂，有人应更惮乘骢。阿谁狂直今如此，不是痴仙即醉翁。
复次过玉泉诗韵四首
作者：耶律铸
朝代：元

玉泉佳景昔人传，近筑幽居碧水前。他日卜邻无我弃，竹篱茅舍好相连。玉梅清浅野梅疏，驿路尘空未得书。独坐穷庐情味恶，漫吟新句寄双鱼。客梦时时绕玉泉，碧山无数锁苍烟。君恩未报归难得，且向龙沙待数年。广文寥落客幽都，我在天涯亦隐居。料得因循浑忘却，数年不寄一封书。
复次过玉泉诗韵四首·其一
作者：耶律铸
朝代：元

玉泉佳景昔人传，近筑幽居碧水前。他日卜邻无我弃，竹篱茅舍好相连。
复次过玉泉诗韵四首·其三
作者：耶律铸
朝代：元

客梦时时绕玉泉，碧山无数锁苍烟。君恩未报归难得，且向龙沙待数年。
复次过玉泉诗韵四首·其二
作者：耶律铸
朝代：元

玉梅清浅野梅疏，驿路尘空未得书。独坐穷庐情味恶，漫吟新句寄双鱼。
复次过玉泉诗韵四首·其四
作者：耶律铸
朝代：元

广文寥落客幽都，我在天涯亦隐居。料得因循浑忘却，数年不寄一封书。
夏夜对月
作者：耶律铸
朝代：元

斜阳楼阁西风里，暑气著人难睡起。觉来厌暑登东楼，月明如昼天如水。金波漾漾流无声，中秋月好常人情。青天休使浮云蔽，不是中秋月也明。
夏州塞外道
作者：耶律铸
朝代：元

如何不渡诺真河，步拙由来步越多。不是贺人情意好，要临安乐驻行窝。
夜坐
作者：耶律铸
朝代：元

香起深斋静，横琴夜更幽。千岩风雨冷，一夜鬼神愁。
夜宴壶天园
作者：耶律铸
朝代：元

门掩山居不记重，紫霞容与贮春风。玉箫赴节徵双凤，兰烛飘香拥六龙。织女下时星自落，姮娥来后月长空。始知不死琼田草，唯在壶中罨画峰。
夜泊青海
作者：耶律铸
朝代：元

归心日夜忆咸阳，海角天涯不是长。今夜月明何处好，北风低草见牛羊。
夜起来
作者：耶律铸
朝代：元

是处声歌席，一一凝尘埃。羞掩合欢帐，独烛夜明苔。徙倚立中庭，候虫一何哀。满天秋色里，雁过黄金台。所愿随清风，明月入君怀。中心有劳结，期以向时开。颓想就珍簟，远出绕兰阶。美人来几时，知人起夜来。
大川行
作者：耶律铸
朝代：元

屯云黑色日将莫，晦明挥霍雨如注。水声夜半摇匡床，平旦出门吁可畏。盘涡溔瀁天边旁，悍流汹涌行中央。日中雨复绠縻下，沟塍水跃皆浑黄。黑风拗怒雷击地，浪头起立三尺强。杈枒老木根株拔，崚嶒古屋椽桷裂。快马万蹄迸突而凭淩，灵龟百面澒洞而砯砰。锐兵鏖战城栅倒，猛虎嗥吼崖谷崩。旁观气夺目力眩，濒流上下俱不宁。升高避害叫舟楫，篙工倚柂不敢行。寂寥向晓颇衰落，断霞返照回新晴。鸟飞不尽天界阔，苍烟淡淡山青青。衔杯引满幸无恙，收召魂魄犹屏营。往年秋水沈半壁，阖门九死得一生。今日思之痛方定，一见洪波心震惊。吾闻山挟河回冲底柱，东峡江盘束滟滪。鱼龙百怪家其中，风涛暴横无终穷。小溪常时清且浅，漪涟不动平于板。浅津可涉涉可梁，一旦沸腾能漭茫。传闻溃渱山裂破，黑蛟夜出作奇祸。抉崖走石势力粗，十家六七无空庐。百年枯冢尚漂泊，变生仓卒人为鱼。君不见去年四月不雨至七月，涧溪一线皆断绝。川居人曾死于暍，山居人今死于溺。下田黄尘曾蓬勃，高田白沙全障没。呜呼灾变何其频，剿民之命谁肯任，苍天苍天实照临。
大江篇寄上贤王以代谢章兼贺平云南之捷
作者：耶律铸
朝代：元

冷浸乾坤影荡摇，狂澜万古自滔滔。游风欲动雪还沸，淫雨不收天更高。留取蛇珠弄明月，乞持虹钓拂神鳌。渥洼已厌江南草，何事灵胥有怒涛。
大河篇
作者：耶律铸
朝代：元

怒浪淘晴雪，惊雷日夜奔。洪流将碧落，空自势相吞。
大猎诗二首
作者：耶律铸
朝代：元

营表交驰突骑过，射声云布已星罗。诏官点检貔貅数，奏比年来百万多。网络周阹万里疆，幅员都是禁围场。传言羽猎将来到，有诏唯教静虎狼。
大猎诗二首·其一
作者：耶律铸
朝代：元

营表交驰突骑过，射声云布已星罗。诏官点检貔貅数，奏比年来百万多。
大猎诗二首·其二
作者：耶律铸
朝代：元

网络周阹万里疆，幅员都是禁围场。传言羽猎将来到，有诏唯教静虎狼。
大道曲
作者：耶律铸
朝代：元

春风吹绣陌，花满帝乡树。绿柳袅芳烟，细雨黄金缕。分明须尽是，引荡人心处。车马往来尘，尽结成红雾。楼上琵琶声，倚歌临大路。郑重且休教，放得春回去。
天宝谣
作者：耶律铸
朝代：元

五家队仗丹青里，三辅楼台锦绣中。不待海棠春睡足，竞随春梦五更风。
天津早春
作者：耶律铸
朝代：元

玉京桃李待花仙，培养根芽又一年。春事动人应不浅，绿莎侵到水傍边。
天祐行
作者：耶律铸
朝代：元

魏创纪勋观，齐崇嘉德楼。忽名天祐旌功阁，图写朱三在上头。
天香台单叶牡丹率成重叶多叶千叶为赋此纪之
作者：耶律铸
朝代：元

灵根原自养黄芽，标置长春胤此花。心喜芳时回上叶，眼明今日见重华。玉楼叠起连珠树，宝阁成层结绮霞。谁在一天香阵里，得人争指是仙家。
天香台牡丹
作者：耶律铸
朝代：元

牡丹名品数姚黄，分外精神分外香。气节得教称贵客，风标元索号花王。玉妃醉露足春梦，魏后倚风呈晓妆。天赐宠荣光价在，得无夸丽酒仙乡。
太和宫
作者：耶律铸
朝代：元

故人心事鬓成丝，犹指颓垣语所思。元自道陵全盛日，见游麋鹿已多时。
太宗马图
作者：耶律铸
朝代：元

大秦热海为封客，大汉炎人乞附庸。遥想鞭笞天下日，此图应自是云龙。
太常引·题李隐君文集
作者：耶律铸
朝代：元
体裁：词

扣声寂寞播阳春。看流水混行云。大雅扶轮。忍颜继、齐梁后尘。清风明月，四时长在，光景自长新。不见谪仙人。更何处、乘槎问津。
太极宫
作者：耶律铸
朝代：元

步虚声入海山寒，并觉空香绕露盘。天浸月波秋似水，翠鸾飞满玉华坛。
太极宫
作者：耶律铸
朝代：元

空翠凝香激紫微，步虚声荡綵云帷。金人承露夜应怪，玉女散花春不知。别起蟾宫修素月，更明龙烛浴朱曦。醉来还袖昭华琯，待就仓鸾背上吹。
奉寄郭仲益鍊师
作者：耶律铸
朝代：元

瑶草祇堪尘外种，凤箫当就月中闻。应怜汉女临溪水，閒洗榴花染白云。
奉答翠华仙伯
作者：耶律铸
朝代：元

龙烛飞光拂羽林，佩环声急荡疏阴。黄金阁浸明河冷，白玉楼涵碧雾深。云隔凤箫春澹澹，月依鸾旆夜沈沈。的知天必从人愿，得得亲来拜好音。
姮娥
作者：耶律铸
朝代：元

月姊应劳驾望舒，可能圆缺为阳乌。如何窃尽长生药，却种相思树一株。
婆罗门六首
作者：耶律铸
朝代：元

热海气蒸为喜雨，冻城寒结就愁阴。中心甚欲期真宰，教使人知造物心。雪海迤延穷地界，雪山迢递际天涯。但为日月光临处，终不曾偏照一家。青岭亘如颓碧落，赤河长似浸红霞。是天柱折天倾处，龙战重渊尚攫拿。黄草泊围青草甸，白杨河绕绿杨堤。依然名是参天道，谁使唯闻战马嘶。弓月山风长似箭，烛龙军火乱如星。祇除尽挽天河水，可洗兵尘战地腥。黑水且谁为翠水，白山元自是冰山。得非烟容乘龙火，为煽洪炉到世间。
婆罗门六首·其一
作者：耶律铸
朝代：元

热海气蒸为喜雨，冻城寒结就愁阴。中心甚欲期真宰，教使人知造物心。
婆罗门六首·其三
作者：耶律铸
朝代：元

青岭亘如颓碧落，赤河长似浸红霞。是天柱折天倾处，龙战重渊尚攫拿。
婆罗门六首·其二
作者：耶律铸
朝代：元

雪海迤延穷地界，雪山迢递际天涯。但为日月光临处，终不曾偏照一家。
婆罗门六首·其五
作者：耶律铸
朝代：元

弓月山风长似箭，烛龙军火乱如星。祇除尽挽天河水，可洗兵尘战地腥。
婆罗门六首·其六
作者：耶律铸
朝代：元

黑水且谁为翠水，白山元自是冰山。得非烟容乘龙火，为煽洪炉到世间。
婆罗门六首·其四
作者：耶律铸
朝代：元

黄草泊围青草甸，白杨河绕绿杨堤。依然名是参天道，谁使唯闻战马嘶。
客中二首
作者：耶律铸
朝代：元

几度求归不放休，翩翩蝴蝶思悠悠。梦回三径黄花老，题遍一林红叶秋。咽咽霜笳吹底怨，泠泠山溜泻何愁。和林望断白云莫，愁入水云东尽头。
客中二首·其一
作者：耶律铸
朝代：元

几度求归不放休，翩翩蝴蝶思悠悠。梦回三径黄花老，题遍一林红叶秋。
客中二首·其二
作者：耶律铸
朝代：元

咽咽霜笳吹底怨，泠泠山溜泻何愁。和林望断白云莫，愁入水云东尽头。
客中吟
作者：耶律铸
朝代：元

旅怀夜永梦偏饶，明灭残灯独自挑。云外五更征雁尽，帐寒风冷雨潇潇。白雁飞晴秋夜长，玉兰黄菊傲寒霜。寸心万里云山梦，一日三秋铁石肠。万里故人寒旧盟，一尊薄酒正含情。梦回星斗阑干夜，肠断西风征雁声。
客中吟·其一
作者：耶律铸
朝代：元

旅怀夜永梦偏饶，明灭残灯独自挑。云外五更征雁尽，帐寒风冷雨潇潇。
客中吟·其三
作者：耶律铸
朝代：元

万里故人寒旧盟，一尊薄酒正含情。梦回星斗阑干夜，肠断西风征雁声。
客中吟·其二
作者：耶律铸
朝代：元

白雁飞晴秋夜长，玉兰黄菊傲寒霜。寸心万里云山梦，一日三秋铁石肠。
客中寄怀李先生九山居士
作者：耶律铸
朝代：元

相忆复相忆，登临百感生。河山分野色，风雨混松声。白雁书秋思，苍苔篆古情。如何千万里，独自计归程。
客中次人韵
作者：耶律铸
朝代：元

塞鸿飞尽野云收，羌笛悠悠漳水秋。有客北来归未得，倚门长啸看吴钩。
客中次郭器之诗韵
作者：耶律铸
朝代：元

典尽征衣出醉乡，一回头处九回肠。黄花满地秋风老，坐数飞鸿到夕阳。
宫怨
作者：耶律铸
朝代：元

脉脉慵招凤翼箫，沈思尘事自无聊。不唯只妒莺声巧，且自尝憎燕语娇。照胆光芒殊未歇，守宫颜色若为消。梅花独自惊时节，肯放春风到柳条。
宫词
作者：耶律铸
朝代：元

玉辇声沈不再过，锦屏寒影梦如何。露花凝夜香珠冷，苕径封春翠靥多。怨烛泪乾遗晓月，妖莲心苦起秋波。姮娥万古青天在，剩比人閒受折磨。蜂粉蜂黄事已休，凝尘空满玉搔头。海棠酣睡醉无力，人柳痴眠閒自愁。深掩绿云笼晓月，乱飘红雨涨春流。不知燕子来时节，几度双飞入画楼。
宫词·其一
作者：耶律铸
朝代：元

玉辇声沈不再过，锦屏寒影梦如何。露花凝夜香珠冷，苕径封春翠靥多。怨烛泪乾遗晓月，妖莲心苦起秋波。姮娥万古青天在，剩比人閒受折磨。
宫词·其二
作者：耶律铸
朝代：元

蜂粉蜂黄事已休，凝尘空满玉搔头。海棠酣睡醉无力，人柳痴眠閒自愁。深掩绿云笼晓月，乱飘红雨涨春流。不知燕子来时节，几度双飞入画楼。
宴台
作者：耶律铸
朝代：元

万象森罗动翠华，谪仙名擅地仙家。忽疑羽化随青鸟，空记嵩呼隔彩霞。休计露盘承玉屑，枉徵云液就丹砂。两龙胜迹空流水，流尽临风野荠花。
宴玉津园
作者：耶律铸
朝代：元

碧玉池塘翡翠堤，露轩飞檄拥璇题。蝶迷芳径有时见，莺就绿阴深处啼。不觉径来穿月窟，可能须待蹑云梯。一壶春色长留在，尽寿吟山取醉泥。
家园即事
作者：耶律铸
朝代：元

莺声圆滑绿阴凉，如是青春白日长。可笑画梁梁上燕，一年年似一年忙。
宽甸有感
作者：耶律铸
朝代：元

黯光宽甸旧烟光，锋镝纵横扰帝乡。昔是翠华临幸地，今为白草战争场。阴符消息成金匮，雄战分明胜铁枪。从此不应将北极，等閒容易许禺强。
寄人
作者：耶律铸
朝代：元

囊括乾坤计未疏，不知胠箧竟何如。如何万里惊尘座，未奉平安纸一书。
寄人
作者：耶律铸
朝代：元

空翠扑晴影，轻黄著柳枝。春风恋游子，浑似纵游时。除醉更无事，忆君方有诗。如何一片月，两地照相思。
寄呈
作者：耶律铸
朝代：元

神咏人歌不忍闻，若为天地净妖氛。重封一纸匡时策，哀乞兰台款奏君。搔首踌蹰泪满衣，东风浑不管相思。相思一树梨花发，立到黄昏月上时。
寄呈·其一
作者：耶律铸
朝代：元

神咏人歌不忍闻，若为天地净妖氛。重封一纸匡时策，哀乞兰台款奏君。
寄呈·其二
作者：耶律铸
朝代：元

搔首踌蹰泪满衣，东风浑不管相思。相思一树梨花发，立到黄昏月上时。
寄国范
作者：耶律铸
朝代：元

旧欢新梦两悠悠，只引相思上驿楼。尺素不应无寄处，玉滦江抱凤城秋。
寄国范昌龄
作者：耶律铸
朝代：元

总道绸缪思好在，断无人迹继芳踪。情亲便合称三凤，友爱何妨号二龙。莫为鬓丝抽思绪，不将学海淬辞锋。绿波烟草滦阳渡，独倚危楼到下舂。
寄家兄
作者：耶律铸
朝代：元

碧云天外寄相思，叠纸封愁鬓欲丝。一枕晓窗春梦好，东风烂漫小桃枝。
寄尹仲明兼简卢进之
作者：耶律铸
朝代：元

别后相思拨未平，登高西望转关情。林边残日没归鸟，天际断云飘晚晴。久把功名为外物，拟将诗酒畅平生。自从身世相忘后，万事人閒一唾轻。
寄岩翁
作者：耶律铸
朝代：元

游子不来春草碧，忽闻啼鸟怨残红。河声忽与回青断，山色还随落日融。华屋烟霞箫管歇，凤楼城士酒杯空。多应云鹤相将去，又在蓬邱弟几宫。
寄归二首
作者：耶律铸
朝代：元

深掩兰闺定自珍，千金一笑万金身。笔头无舌倾心事，不著流莺说不真。几凭青鸟报芳尘，终是将心寄不真。一纸短书分付与，蕊珠宫里弄珠人。
寄归二首·其一
作者：耶律铸
朝代：元

深掩兰闺定自珍，千金一笑万金身。笔头无舌倾心事，不著流莺说不真。
寄归二首·其二
作者：耶律铸
朝代：元

几凭青鸟报芳尘，终是将心寄不真。一纸短书分付与，蕊珠宫里弄珠人。
寄李东轩
作者：耶律铸
朝代：元

一纪不出门，三年不窥园。有谁曾得似，高士李东轩。
寄李徵君
作者：耶律铸
朝代：元

岂当容易慕陶潜，莫枉明时振废淹。薄宦怀情虽自减，竦人声价为谁添。雷霆威重休轻许，雨露恩饶可共沾。纵是世无颜叔子，更宜学避鲁人嫌。
寄李渊
作者：耶律铸
朝代：元

只须剩剪鸳鸯锦，更与重围翡翠楼。不信西风将白雪，便教吹上远人头。
寄李稚川
作者：耶律铸
朝代：元

不堪人坐著风篷，别后俄惊一岁终。寥落天边倦游客，酒杯何日与君同。
寄李道隐之和
作者：耶律铸
朝代：元

竦诮驰声牧九州，覈玄心事傲王侯。风情张日排巢父，霜气横秋拉许由。腾笑务光何足比，献嘲涓子不能俦。北山逋客幽栖地，可是英灵许再游。
寄杨子美
作者：耶律铸
朝代：元

万里关山人去后，一江风雨雁来时。悠悠自别无消息，漫草新诗寄所思。
寄杨诚之
作者：耶律铸
朝代：元

相去一万里，相思堪倚楼。汉宫临薄莫，羌笛怨高秋。
寄白云庵赵鍊师
作者：耶律铸
朝代：元

郊园日涉应成趣，远谢嚣氛思不群。罨画溪边扃岫幌，碧桃花下列仙班。千年往事随黄鹤，一片閒心伴白云。纵倚风书徵不起，可无芳信寄王孙。
寄西平
作者：耶律铸
朝代：元

鼠偷狗窃敢炰炰，争信貔貅已缔交。将叠连珠调鹊角，拟追逐日试蒲梢。序移玉律阴风急，气应金商太白高。惜别折冲尊俎地，莫容南牧越临洮。
寄赵虎岩
作者：耶律铸
朝代：元

世态人情但见时，未尝仔细不寻思。伤心吾道难开口，何处青山约后期。
寄赵虎岩吕龙山
作者：耶律铸
朝代：元

年来缘底事，不复出柴关。兀兀千杯酒，萧萧两鬓斑。月明河汉淡，天阔水云閒。目断故人远，去鸿犹未还。
寄郭隐君辅之
作者：耶律铸
朝代：元

寄傲人閒世，潜真计未疏。鸟行恬豹隐，惊食澹鹑居。座列清谈客，门屯好事车。不应驰素谒，坚待偃波书。
寄隐者
作者：耶律铸
朝代：元

投老尝期谢草莱，有人怀抱待君开。叩玄要给谈人口，虚白原宜养圣胎。凤尾诺虽徵不起，鹤头书合召将来。莫惊此会知何处，认取黄金是旧台。
寄题一枝庵主人
作者：耶律铸
朝代：元

消息盈虚合费辞，德人何虑复何思。穷通不信无非命，贵贱由来定有时。方欲自专齐物论，未知谁是大宗师。击抟九万三千里，何异巢林弟一枝。
寄高仲杰
作者：耶律铸
朝代：元

一枕功名梦，半年风雨床。地高秋易老，人去夜偏长。悲赋伤鹦鹉，哀琴怨凤凰。晚风吹落日，明月满寒塘。
密谷行
作者：耶律铸
朝代：元

命骁锐，为声援，选步骑，发畿甸。号称一百万，一一皆精鍊。旌旗虹乱渡桑乾，绚野如花陈组练。移围布陈密谷口，吞敌出奇将伺便。前拒避贾勇，中坚已受战。天兵震天威，不异弄雷电。先驱游击队，势若风云变。雕鹗横秋空，奋翼鸷鸡犬。斯须跆藉尽八九，终了不曾还一箭。永安宫，大安殿，方待凯旋回赐宴。唯有孤臣鬓成雪，缘底眉头殊不展。智谋士见未然事，窃叹终皆非所辩。堪怜当日金源氏，谁编良将忠臣传。
寒食日见花开
作者：耶律铸
朝代：元

寒食常年柳未黄，今年花满旧池塘。如何春色今年早，试对春风笑一场。
寓历亭
作者：耶律铸
朝代：元

人閒无地避歊蒸，忽觉凉从四座生。好在医无闾上月，为临华不注边城。千年辽鹤三生梦，一曲南风万古情。今日濯缨知有处，大明湖净舜泉清。
寓居灵州北村
作者：耶律铸
朝代：元

野色荒烟暗，氛霾昼影昏。客情纷若絮，尘事乱如云。杨柳春风渡，梨花暮雨春。不如归去鸟，著意唤谁闻。
对后园梅花简示诸公
作者：耶律铸
朝代：元

莫讶冷姿浑是雪，若存花态即非梅。灵根岂受寒拘束，直把阳和竟挽回。
对城南池莲招曹南湖
作者：耶律铸
朝代：元

淩波延伫澹相留，应托微波怨未休。閒偃露盘如欲语，骤倾风盖却回头。歌珠串脱横塘雨，醉玉香凝罨画楼。好在水仙繁会处，烂张云锦待仙舟。
对月吟
作者：耶律铸
朝代：元

谁遣姮娥到画筵，裴回清景不胜怜。广寒宫殿应萧索，想见人归难自眠。
对月吟拟诸公体
作者：耶律铸
朝代：元

猎人设网罗，不挂月中兔。岂无烹兔意，难求登月路。月殿兔长生，人间几今古。抱杵景徘徊，天狼空自苦。樵者劳斧斤，不斫月中桂。岂无薪桂思，难筹攀月计。月殿桂长荣，人间几兴废。倚镜影婆娑，天风摇不碎。倾影听人歌，扬辉伴人舞。何事在华筵，分明作宾主。踪迹各无聊，乾坤两栖旅。举酒寿姮娥，向人终不语。
对竹引
作者：耶律铸
朝代：元

劲节淩云汉，沈沈翠如束。春静锁窗深，惊风碎寒玉。联声金凤凰，双飞夜双宿。寂寞野桐花，年年老空谷。
对酒
作者：耶律铸
朝代：元

溇者沈杯杓，醇醴同一味。狂风偃秋草，兰艾一同悴。贤愚不同调，薰莸不同气。如何昧去就，欲令为一致。安得使贤愚，各分于一器。安得使薰莸，各生于一地。我志诚如斯，未审化工意。
对酒吟
作者：耶律铸
朝代：元

莫劳邹律唤春回，雪尽北山空自来。还笑独醒成底事，壮怀须对酒杯开。
小垂虹
作者：耶律铸
朝代：元

虹光回曲绕，似令殊有待。延留五色节，俄轸九华盖。泰山是邱垤，黄虹细如带。且昔欲谁知，游心在天外。
小猎诗
作者：耶律铸
朝代：元

翠华东出万安宫，猎猎旌旗蔽碧空。鹦鹉林停纵金勒，鹔鹴裘袒控雕弓。塞鸿惊带鹅毛雪，野马尘飞羊角风。万骑耳边惊霹雳，一声鸣镝暮山红。翠华十月猎川中，马上书生自不穷。济济威仪周制度，番番人物汉英雄。一封云汉飞金诏，万国君王朝玉宫。四合相连几千里，熊罴封入我牢笼。
小猎诗
作者：耶律铸
朝代：元

虎落入长围，期门突似飞。乌号惊霹雳，白额藉忘归。
小猎诗·其一
作者：耶律铸
朝代：元

翠华东出万安宫，猎猎旌旗蔽碧空。鹦鹉林停纵金勒，鹔鹴裘袒控雕弓。塞鸿惊带鹅毛雪，野马尘飞羊角风。万骑耳边惊霹雳，一声鸣镝暮山红。
小猎诗·其二
作者：耶律铸
朝代：元

翠华十月猎川中，马上书生自不穷。济济威仪周制度，番番人物汉英雄。一封云汉飞金诏，万国君王朝玉宫。四合相连几千里，熊罴封入我牢笼。
小隐园拟乐天
作者：耶律铸
朝代：元

吏隐厅西小隐园，小塘池在卧房前。指垂杨柳为烟客，认白莲花是水仙。歌案柳枝翻折柳，醉斟莲叶倒垂莲。不烦驰誉丹青笔，胜醉仙图是处传。
少年行
作者：耶律铸
朝代：元

燕燕莺莺满凤城，好花时节更关情。自从双鲤消池后，惆怅春流越浅清。
尝游北禅院鼓子花特盛邻观且有琵琶音后游其所赋此
作者：耶律铸
朝代：元

鼓子花迷香世界，鼙婆声振玉楼台。郁轮袍竟销沈了，优钵昙空取次开。
居庸关
作者：耶律铸
朝代：元

秀拔延天险，寒盘万古根。东西躔日月，南北限乾坤。影落梅山冷，气摇星斗昏。如何战尘下，荆棘暗重门。
山台
作者：耶律铸
朝代：元

诘曲千层近碧霄，苍松无数绕山腰。何当一值炎天候，卧听风涛吼夜潮。
山市吟
作者：耶律铸
朝代：元

山阁连城日日新，千形万状只无人。自分长乐楼台象，不染长安市井尘。
岳台怀古
作者：耶律铸
朝代：元

万古神州就陆沈，战尘犹自结閒阴。日边箫鼓衣冠尽，天外楼台草木深。江月和愁传桂烛，野棠无语寄春心。如何黄鸟年年在，不说东风怨上林。
带将来
作者：耶律铸
朝代：元

野花新傍玉栏开，长恨何人向此栽。自是王孙不知道，牡丹根上带将来。
席上
作者：耶律铸
朝代：元

习饮醉乡抛浩劫，葆真灵液反天和。方知世上閒滋味，元比神仙不较多。彩云行雨阳台梦，罗袜生尘洛浦秋。飞起一双花上蝶，晚风吹上玉搔头。
席上·其一
作者：耶律铸
朝代：元

习饮醉乡抛浩劫，葆真灵液反天和。方知世上閒滋味，元比神仙不较多。
席上·其二
作者：耶律铸
朝代：元

彩云行雨阳台梦，罗袜生尘洛浦秋。飞起一双花上蝶，晚风吹上玉搔头。
席上和光祖上佥事寿诗韵
作者：耶律铸
朝代：元

素娥檀板象牙床，低按秦筝荐寿觞。翰林风月三千首，一岁从头上一章。
平南将
作者：耶律铸
朝代：元

江淮平圮裂，原不事梯冲。锐气吞坚阵，威声挫战锋。高昂地上虎，王浚水中龙。讵可同年语，论功与定封。
庚申岁夏因六盘之变尝与巴特玛其名者质诸天日约分二道邀击而师颇闻其人为敌谋将遂赋此为食言者之戒
作者：耶律铸
朝代：元

定交情分一何深，许论传烽过烛阴。约雪神羞同脱口，誓清天步共铭心。我平高阙旋龙勒，君取花门出凤林。须是存盟如皦日，岂宜相与世浮沈。
庭州
作者：耶律铸
朝代：元

星罗游骑遍氛埃，似与颓风下九陔。可道汉家哀痛诏，未应元自为轮台。
征不庭
作者：耶律铸
朝代：元

闻说天兵下八埏，自临华夏益精妍。龙拿虎掷三千国，岳镇渊渟五十年。应欲昭章新日月，更为弹压旧山川。可怜棘霸皆儿戏，不似神微计万全。
征妇怨
作者：耶律铸
朝代：元

锦织回文织过秋，千丝万缕织成愁。停梭心口私相问，谁在淩烟阁上头。
得雪斋所遗竹箭因以此寄时雪斋南游未回
作者：耶律铸
朝代：元

适足堪申意，浮游亦识机。未应为信往，著处即忘归。
御床
作者：耶律铸
朝代：元

万国趋观上国光，先皇临御是明堂。鼎湖龙去无回日，更好教人惜此床。
德胜乐二首
作者：耶律铸
朝代：元

揖让跻龙历，讴歌适凤符。凿空十万里，攘地几千都。神断光宏业，天威震八区。控弦三百万，自号感恩都。
德胜乐二首·其一
作者：耶律铸
朝代：元

揖让跻龙历，讴歌适凤符。凿空十万里，攘地几千都。
德胜乐二首·其二
作者：耶律铸
朝代：元

神断光宏业，天威震八区。控弦三百万，自号感恩都。
忆双溪
作者：耶律铸
朝代：元

兰州怀抱玉溪分，龙自深蟠草自茵。楼观几经浮世换，河山依旧主人新。莺花有意长留我，桃李无言自好春。想得多情怨迟暮，不应终老马牛尘。
忆尊大人领省二首
作者：耶律铸
朝代：元

一上居庸万里心，居庸关上望和林。和林城远望不见，日落云明山水深。欲回兰棹更夷犹，事出沈思得自求。霜雁不来书断绝，水寒烟淡倚高楼。
忆尊大人领省二首
作者：耶律铸
朝代：元

一声长笛野云秋，思上高台最上头。红叶暮烟人北望，青山落日水东流。一度思量一度秋，一回伤极一低头。踌蹰搔首无人会，待下楼来却上楼。
忆尊大人领省二首·其一
作者：耶律铸
朝代：元

一上居庸万里心，居庸关上望和林。和林城远望不见，日落云明山水深。
忆尊大人领省二首·其一
作者：耶律铸
朝代：元

一声长笛野云秋，思上高台最上头。红叶暮烟人北望，青山落日水东流。
忆尊大人领省二首·其二
作者：耶律铸
朝代：元

一度思量一度秋，一回伤极一低头。踌蹰搔首无人会，待下楼来却上楼。
忆尊大人领省二首·其二
作者：耶律铸
朝代：元

欲回兰棹更夷犹，事出沈思得自求。霜雁不来书断绝，水寒烟淡倚高楼。
忆李东轩
作者：耶律铸
朝代：元

枚卜云山醉隐居，可能无地置屠苏。驾飞鸿去翔寥廓，羡杀高人李上都。
忆秦娥·赠前朝宫人琵琶色兰兰
作者：耶律铸
朝代：元

恨凝积。佳人薄命尤堪惜。尤堪惜。事如春梦，了无遗迹。人生适意无南北。相逢何必曾相识。曾相识。恍疑犹览，内家园籍。
怀曹通甫
作者：耶律铸
朝代：元

流水迢迢芳草匀，相思吟杀倚楼人。万里关山一壶酒，与谁重醉凤楼春。
怀李舜卿
作者：耶律铸
朝代：元

北来得见鸿音少，南去徒来蝶梦多。一曲高歌人万里，几回无语上高坡。
怀舜钦
作者：耶律铸
朝代：元

过雁三四声，相思千万里。策杖倚西风，行云渡秋水。
怀赵虎岩吕龙山
作者：耶律铸
朝代：元

六年风雨夜，一寸别离心。日莫步芳草，相思尘满琴。
怀高敞
作者：耶律铸
朝代：元

春满凤城陌，惜春人未来。相思不可寄，何处有高台。
惜别
作者：耶律铸
朝代：元

忆昔相逢各少年，几临风月醉华筵。悠悠别后空回首，风起杨花雪满天。
惜花御史
作者：耶律铸
朝代：元

春事权舆未渠央，惜花御史似蜂忙。分明白著千红紫，陪奉宫花为括香。
感怀
作者：耶律铸
朝代：元

屈尽人閒薄宦情，千钟从此一毫轻。人心直要平如水，水面风来更不平。
戊午冬十一月二十八日过阆州杨氏献小桃十二月二日又献杏花
作者：耶律铸
朝代：元

谁意严凝运化机，小桃生弩绽芳蕤。东君枉了为春主，开到杏花犹未知。
戊申己酉北中大风
作者：耶律铸
朝代：元

冲风回白日，飞砾洒青天。富贵城西畔，珍珠河北边。阳冰原不冶，阴火更潜然。直澈龙荒外，萧条是野烟。
戏书太极宫旧碑阴
作者：耶律铸
朝代：元

忆乘辂络命鱼车，登白空山诣紫虚。天籁虚徐生洞府，风箫冷激在楼居。九成绛雪无消息，三变玄云孰埽除。唯记清宁年月日，五云关吏少霞书。
戏咏花鸟名
作者：耶律铸
朝代：元

绿窗莺唤起来时，不分香名属玉儿。长寿楼中曾斗酒，合欢帐里更联诗。音生晓月鸣批颊，晴浸秋波浴画眉。蝶粉团香凝白雪，背人含笑拥乌丝。呼卢争戴胜筹时，转觉轻盈属玉儿。长寿楼空留斗酒，合欢床窄更联诗。从他有怨教批颊，却自无言也画眉。蝶粉团香凝白雪，背人含笑饰胭脂。
戏咏花鸟名·其一
作者：耶律铸
朝代：元

绿窗莺唤起来时，不分香名属玉儿。长寿楼中曾斗酒，合欢帐里更联诗。音生晓月鸣批颊，晴浸秋波浴画眉。蝶粉团香凝白雪，背人含笑拥乌丝。
戏咏花鸟名·其二
作者：耶律铸
朝代：元

呼卢争戴胜筹时，转觉轻盈属玉儿。长寿楼空留斗酒，合欢床窄更联诗。从他有怨教批颊，却自无言也画眉。蝶粉团香凝白雪，背人含笑饰胭脂。
戏诸公省集
作者：耶律铸
朝代：元

万事人生前已定，须知祸福不由人。谁怜四海生灵望，浪著閒钱问鬼神。
戏赠隐士刘仲明
作者：耶律铸
朝代：元

爱仙无药可登云，爱酒无钱可计春。只说南山有佳处，如何犹自是闲人。
戏题与牡丹同名芍药
作者：耶律铸
朝代：元

生倚英姿胜玉英，一生香占牡丹名。县知也是陈惊座，谁许分庭拟抗衡。
戏题所藏芍药花辞
作者：耶律铸
朝代：元

彫章开发自生春，藻思敷花逐日新。不独笔端元有舌，为花须可与传神。
战三封
作者：耶律铸
朝代：元

河汉吞声自请平，冷光横绝见长庚。骤挥戈去日西坠，触折柱来天北倾。威控望舒延苦战，势微滕六纵疑兵。若非不是云龙变，一举谁收万古名。
战城南
作者：耶律铸
朝代：元

自来古战场，多在长城南，少在长城北。茫茫白骨甸，如何直接黄龙碛。或云自从汉武开西域，耗折十万众，博得善马数十匹。奋军势务鏖击往来谁，洗兵赤河水犹赤。终弃轮台地，其地于中国。失之且何损，得之本无益。历计其所得，皆不偿所失。虽下哀痛诏，追悔将何及。此是万万古，华夏覆车辙。底事夤缘其轨迄季唐，竞喜边功好大矜英哲。明皇不虑渔阳厄，万里孤军征碎叶。只轮曾不返，得无五情热。暴殄生灵涂草莽，忍徇虚名为盛烈。君不见世间人心固结，是谓帝王真统业。君不闻四海内有美谈，至元天子平江南，何曾漂杵与溺骖。圣人有金城，贵谋贱战，不战屈人兵。
战扼狐
作者：耶律铸
朝代：元

龙旂天上来，神兵落天阙。问罪下中原，先有扼狐捷。勍敌四十万，一何争勇决。冲锋竞突刃，奋不待成列。矢雨注，鼓雷叠，长兵尽，短兵接。势霆击，天柱折，声海振，地维绝。烈日照雪霜，几何不殄灭。若是数百陈，然后成帝业。信道守天元不易，圣统在垂千万叶。敢忘开国缅良难，太祖新征战时节。
战沙陀
作者：耶律铸
朝代：元

笑睡龙当独眼龙，更堪都似李横冲。彼须要不从风靡，除铁山来行战锋。
所思
作者：耶律铸
朝代：元

望外青山断复连，望中明月缺还圆。碧云暮合横长笛，目送归鸿不尽天。
护先妣国夫人丧南行奉别尊大人领省
作者：耶律铸
朝代：元

泪满云笺未怆神，高楼望不见飞尘。重重门户无人到，深锁桃花一院春。
拒马河
作者：耶律铸
朝代：元

陈云北压飞狐口，戎幕西临拒马河。不独拟虞公止日，誓心期奋鲁阳戈。
拜书尊大人领省瓮山原茔域寝园之壁
作者：耶律铸
朝代：元

太平与乱俱无象，先觉分明尽有閒。閒气欲常游帝所，旱霖终不沃人寰。
拟咏落梅
作者：耶律铸
朝代：元

傲雪欺霜独自芳，雪消寒尽老何妨。飘零最是堪怜处，桃李无情空妒香。夜月有知应懊恼，春风何计可商量。自从一识东君面，赢得林生满径霜。
拟回文
作者：耶律铸
朝代：元

诗成怨立小桥西，晚日春怀伤鸟啼。离别书情多寄恨，远山高处暮云低。楼上独来心上愁，泪垂难道不肠柔。秋深夜雨风回梦，烛剪空窗暗燄浮。
拟回文·其一
作者：耶律铸
朝代：元

诗成怨立小桥西，晚日春怀伤鸟啼。离别书情多寄恨，远山高处暮云低。
拟回文·其二
作者：耶律铸
朝代：元

楼上独来心上愁，泪垂难道不肠柔。秋深夜雨风回梦，烛剪空窗暗燄浮。
拟孟郊古怨
作者：耶律铸
朝代：元

意妾似花枝，愿与春长在。郎意似花阴，逐日阴移改。
拟西昆体后阁
作者：耶律铸
朝代：元

夜枕雨声细，晓窗花气浓。玉尘挂秋月，绣幕生春风。藻井翠盘凤，画阑金走龙。上名是何物，只合付儿童。
挽皇太子词
作者：耶律铸
朝代：元

象辂长归不再朝，痛心监抚事徒劳。一生盛德乾坤重，万古英名日月高。兰殿好风虽领略，桂宫愁雨自萧骚。如何龙武楼中月，空照丹霞旧佩刀。
揽镜
作者：耶律铸
朝代：元

月让清光日让圆，翠鸾伏背浸琼筵。明知富贵自来逼，谁不更教长少年。
摘阮行呈吕西冈
作者：耶律铸
朝代：元

西冈老子古郑客，洒落心胸如李白。或歌或啸或吟卧，万壑清风松下座。呼童取得古锦囊，月魄囊中暗惊堕。制度风流特奇绝，韵高不许俗人别。试问先生是何物，云是阿咸葬时物。英雄无限俱为土，如何此物传今古。寥寥千载阿咸志，凭谁写出阿咸意。悠然抱此明月腹，林下溪边时一曲。十三玉柱秋蟾净，指底松风四弦泠。大弦乌乌纯且雅，小弦切切清且劲。秋高千穴寒泉瀑，露滴铜盘碎金玉。千岩夜雨猿鹤悲，半夜西风鬼神哭。物奇不肯人閒住，变作孤鹤上天去。
放雁词
作者：耶律铸
朝代：元

御芦远避驾鹅声，人閒多避海东青。冥飞休近双凫游，恐因误引到天明。稻粱足，罗网轻，湖海多洲汀。太虚无阂且何慕，鹦鹉玉笼笼下生。与尔同六翮，好去恣飞腾。若期寥廓求希有，必欲翱翔从大鹏。宜审遥弓鸣，勿为虚弦惊，古来惟有一更盈。
故宫对雪三首
作者：耶律铸
朝代：元

琼室乱穿樵子径，瑶台空映野人家。天公也是灰心地，更忍教开玉树花。更怜琼室伤殷鉴，可是瑶台属夏家。元自飞花将蒂叶，已抟羊角到中华。飘飘举似霓裳舞，烂漫横陈玉树花。宁知点点飞来意，生自幽人两鬓华。
故宫对雪三首·其一
作者：耶律铸
朝代：元

琼室乱穿樵子径，瑶台空映野人家。天公也是灰心地，更忍教开玉树花。
故宫对雪三首·其三
作者：耶律铸
朝代：元

飘飘举似霓裳舞，烂漫横陈玉树花。宁知点点飞来意，生自幽人两鬓华。
故宫对雪三首·其二
作者：耶律铸
朝代：元

更怜琼室伤殷鉴，可是瑶台属夏家。元自飞花将蒂叶，已抟羊角到中华。
新鹰
作者：耶律铸
朝代：元

逼骆驼山驰快马，近鸳鸯泺案新鹰。性耽神俊多成癖，非为霜前被冻蝇。
方湖钓鱼台
作者：耶律铸
朝代：元

杜梨花外杜鹃啼，醉倚春风上钓矶。真是一声声更切，不知犹更劝谁归。
无何狂醉隐三首
作者：耶律铸
朝代：元

无何狂醉隐，慢訑更痴蒙。虽涉人间世，殊参塞上翁。只须推倚杖，不必论穷通。且把无边事，横陈在酒中。无何狂醉隐，拙直更疏慵。花鸟閒情外，江山醉眼中。涉江搴薜荔，缘木采芙蓉。待把人閒事，从头说化工。无何狂醉隐，耕适是生涯。驯护能言鸟，调笼解语花。不应抛蝶梦，须与趁蜂衙。谁佐杯中酒，仙人萼绿华。
无何狂醉隐三首·其一
作者：耶律铸
朝代：元

无何狂醉隐，慢訑更痴蒙。虽涉人间世，殊参塞上翁。只须推倚杖，不必论穷通。且把无边事，横陈在酒中。
无何狂醉隐三首·其三
作者：耶律铸
朝代：元

无何狂醉隐，耕适是生涯。驯护能言鸟，调笼解语花。不应抛蝶梦，须与趁蜂衙。谁佐杯中酒，仙人萼绿华。
无何狂醉隐三首·其二
作者：耶律铸
朝代：元

无何狂醉隐，拙直更疏慵。花鸟閒情外，江山醉眼中。涉江搴薜荔，缘木采芙蓉。待把人閒事，从头说化工。
无何醉隐
作者：耶律铸
朝代：元

白石先生何日老，青莲居士几时醒。若须要得留灵景，索与除忧旧福庭。
无尘亭
作者：耶律铸
朝代：元

白莲自处无尘境，不惜香风隔岸闻。绝是冰纹珍簟下，水仙潜著水沈薰。
日南至
作者：耶律铸
朝代：元

猎猎严风正酷寒，一阳潜动旧关山。人情徒怨融和晚，天意何曾造化悭。暗逐寒威归汉外，渐回春色到人间。明年桃李知多少，莫把东风作等閒。
日将出
作者：耶律铸
朝代：元

阴云夜合乾坤失，万象不能分别得。苍凉海底浴重光，却与行人指南北。
日日亭午大风树杪忽见桃花一枝
作者：耶律铸
朝代：元

赢得夭桃衒丽姿，渐教开上最高枝。司花未必能为地，便是颓风欲起时。
早发清冷泉戏题行厨家僮名三老者
作者：耶律铸
朝代：元

玉液应期养圣胎，万花仙供为人开。祇从六甲行厨里，径就行窝卒去来。
早春宴上次高丽国使人诗韵
作者：耶律铸
朝代：元

白玉堂前一树梅，为谁零落为谁开。人生颜色不常好，且尽生前有限杯。
早春歌
作者：耶律铸
朝代：元

朔风战野地擘裂，震匣瑶琴弦冻折。春风不意到人间，昨夜柳梢先漏泄。
早梅
作者：耶律铸
朝代：元

一径萦迂入草莱，柴门虽设不曾开。东风自泄春消息，吹到梅花树下来。
早行
作者：耶律铸
朝代：元

窗外寒鸡唱五更，翩翩征旆挂疏星。百年身世情如梦，半纸功名醉不醒。欲吐半吞残月淡，似连还断远山青。莫教草草生华发，消得几回长短亭。
明妃二首
作者：耶律铸
朝代：元

汉使却回凭寄语，汉家三十六将军。劝君莫话封侯事，触拨伤心不愿闻。散花天上散花人，谁说香名更未闻。薄命换移仙寿在，不须青冢有愁云。
明妃二首·其一
作者：耶律铸
朝代：元

汉使却回凭寄语，汉家三十六将军。劝君莫话封侯事，触拨伤心不愿闻。
明妃二首·其二
作者：耶律铸
朝代：元

散花天上散花人，谁说香名更未闻。薄命换移仙寿在，不须青冢有愁云。
春园
作者：耶律铸
朝代：元

胜事分明日月多，金莲川上爱凉蜗。珍珠柳袅垂珠树，翡翠茵舒展翠莎。虚白室常安乐土，软红尘不到行窝。索教妆点新春色，且剩山花四五窠。
春寒代人有寄
作者：耶律铸
朝代：元

睡鸭香消宝篆残，萧萧松竹雨声寒。水当流去雁将尽，花未放来春已阑。斜日多情送归鸟，碧云无迹问飞鸾。不应凤女祠前月，只许吹箫独自看。
春怀
作者：耶律铸
朝代：元

碎擘桃花泛酒卮，对春还咏惜春诗。莺能承意歌杨柳，蝶解含情舞柘枝。世事尽他无定论，醉怀却自有开时。岁寒亭下青松树，春去春来总不知。
春意
作者：耶律铸
朝代：元

千里万里游子去，一行两行归雁来。休倚高楼起惆怅，满城桃李为春开。
春日即事
作者：耶律铸
朝代：元

迟日照青春，游风荡紫宸。雪霜无气力，桃李有精神。幽思平欺酒，閒愁自避人。忘机殊不恶，鱼鸟看来驯。
春日和林寄赵虎岩吕龙山
作者：耶律铸
朝代：元

年年芳草怨王孙，日日幽人独倚门。踪迹飘零又寒食，别离滋味奈黄昏。一楼风雨欺归梦，万里云山动客魂。欲写相思寄双鲤，乱离春水雪消浑。
春日寄怀魏隐君邦彦
作者：耶律铸
朝代：元

满眼春风捲暮阴，五噫歌罢更沈吟。十年万事没孤鸟，百念一时生寸心。芳草不随莺燕老，好山依旧水云深。遥怜野鹤高飞去，夜夜投栖何处林。
春日寓怀
作者：耶律铸
朝代：元

燕语鸾啼怯晚阴，蝶狂蜂乱更关心。冥鸿空自运寒暑，骇浪为谁淘古今。每纵思吟轻万户，但言眉笑抵千金。闭门不出近十日，忽到水边春已深。
春日席上次高丽国使新安公诗韵二首
作者：耶律铸
朝代：元

绿杨飞尽山城雪，花影满帘春日迟。事异势殊春是旧，化工著意几曾私。从来造物閒相弄，自在翻腾梦里身。人事不知天意思，欲回天地一时春。
春日席上次高丽国使新安公诗韵二首·其一
作者：耶律铸
朝代：元

绿杨飞尽山城雪，花影满帘春日迟。事异势殊春是旧，化工著意几曾私。
春日席上次高丽国使新安公诗韵二首·其二
作者：耶律铸
朝代：元

从来造物閒相弄，自在翻腾梦里身。人事不知天意思，欲回天地一时春。
春日怀王澹游禧伯
作者：耶律铸
朝代：元

长记寻春信马蹄，画桥流水乱莺啼。别来往事浑如梦，明月满庭芳草齐。
春日怀赵超然
作者：耶律铸
朝代：元

万里故乡梦，五更残月钟。去鸿书断绝，归燕语朦胧。流水艳春态，好山呈晓容。是谁将怨笛，吹断绿杨踪。
春日游玉泉道院
作者：耶律铸
朝代：元

露桃香汎冷胭脂，低映相思玉树枝。看取广寒宫殿去，涌金香汎月来时。
春日西园招雪亭
作者：耶律铸
朝代：元

暖日浮云漾绿波，画阑风静好经过。护花飞蝶来呈舞，恋柳啼莺自献歌。妨物性疏轻物议，惜春情重奈春何。流年不为朱颜息，莫厌尊前笑语多。
春旱郊园诸花犹盛醉归憩槐盖阴下
作者：耶律铸
朝代：元

渴雨苗虽未发荣，可无芳意慰坤灵。草缘近水堤边绿，柳绕新池岸上青。花匠斗供春制度，曲生专与我调停。且倾翠盖谁如故，依旧槐阴满后庭。
春晓
作者：耶律铸
朝代：元

晓来云捲四山晴，睡起池塘春水平。满眼东风吹柳絮，落花无语怨啼莺。琼枝委露凝香雪，澹月笼花浸麝尘。唤起丁宁休唤起，苧萝山下浣纱人。
春晓·其一
作者：耶律铸
朝代：元

晓来云捲四山晴，睡起池塘春水平。满眼东风吹柳絮，落花无语怨啼莺。
春晓·其二
作者：耶律铸
朝代：元

琼枝委露凝香雪，澹月笼花浸麝尘。唤起丁宁休唤起，苧萝山下浣纱人。
春晓月下观白牡丹
作者：耶律铸
朝代：元

小立犹痴睡，凝情出翠笼。玉盘承晓露，金镜挂春风。岂为素娥妒，不呈青帝功。万花推弟一，谁更忌专宫。
春晚
作者：耶律铸
朝代：元

雨馀芳草绿，石尽野塘浑。落日一声笛，断肠人倚门。
春晚怀吕龙山
作者：耶律铸
朝代：元

洞箫吹断柳花风，恨别苍苔满径踪。幽梦已凭春领略，凝愁唯藉酒弥缝。千山落叶沈残角，万壑归云入暮钟。近说鬓毛浑白尽，可堪空忆旧音容。
春晴极寒登池楼书事
作者：耶律铸
朝代：元

晴影深寒碧玉流，郁香兰芷暗芳洲。冻侵莺舌声全涩，风恋花枝颤未休。目断野烟横极浦，心悬明月入高楼。应须买尽人间酒，更不令寒画一筹。
春梅
作者：耶律铸
朝代：元

一夕雨风粹玉尘，晓来策蹇到江滨。枝头金蕾安排破，雪里冰姿准备春。倚竹欲形閒态度，临歧微露旧精神。此花底事年来早，有意调羹近紫宸。
春梅怨笛歌
作者：耶律铸
朝代：元

一声愁笛吟龙起，万点惊香怨雪飞。珍重冰魂莫回首，酒痕犹满去年衣。
春自来
作者：耶律铸
朝代：元

日月双飞翼，天地一遗卵。无天地不卑，无日月不满。时序相代谢，曾不偏寒暖。昼夜互乘除，曾不有长短。因究万物情，凝神顿舒缓。断知春自来，何须候灰管。
春色浮山外
作者：耶律铸
朝代：元

春色无高下，宁分泽与邱。世间依旧好，山外若为浮。桃李花争拆，池塘草自抽。绿涵峰势合，红带烧痕收。迟日千钟酒，东风百尺楼。夜来甘雨足，溪谷已成流。
春词二首
作者：耶律铸
朝代：元

晚兰香露泣愁红，睡起沈吟绕露丛。荡子不来花落去，教人怎不怨东风。空恨勒花春事晚，及开零落却生嫌。春风若不曾相识，何事频来揭画帘。
春词二首·其一
作者：耶律铸
朝代：元

晚兰香露泣愁红，睡起沈吟绕露丛。荡子不来花落去，教人怎不怨东风。
春词二首·其二
作者：耶律铸
朝代：元

空恨勒花春事晚，及开零落却生嫌。春风若不曾相识，何事频来揭画帘。
春雷琴
作者：耶律铸
朝代：元

素匣开寒玉，乌龙出秋水。长到夜深时，恐乘雷雾起。
晓发牛山驿
作者：耶律铸
朝代：元

山灵护野烟霞静，风伯清尘草树香。鹤背酒仙和醉梦，不知延入五云乡。
晓闻行宫迁居
作者：耶律铸
朝代：元

曙色将分梦欲残，一天星斗冷阑干。揽衣推枕出门去，扬子江豪怒晓寒。
晚集瑶华殿
作者：耶律铸
朝代：元

月浸瑶华殿，云垂素女帏。水晶帘半捲，火玉烛交辉。紫气游清晏，休光下太微。不知留帝所，疑执化人衣。
晨诣香山禅寺观两阁前后玉簪
作者：耶律铸
朝代：元

玉簪花映清凉国，露泼冰姿日未升。只是旧时香世界，水沈香气自薰蒸。
晨鸡
作者：耶律铸
朝代：元

延颈长鸣有所怀，司晨期振宿阴开。倾心解语扶桑日，直是声声叫出来。
暮春登凌云台
作者：耶律铸
朝代：元

水自长流莺自啼，雀来巢壁燕来飞。红销歌殿夜棠瘦，绿暗妆台春草肥。今日不知明日事，今人休笑古人非。寥寥千古登临思，分付东风与落晖。
曲延春
作者：耶律铸
朝代：元

要知今日扶头酒，犹是前时软脚尊。且恐莺花经冷落，为延风月与温存。
曲水游
作者：耶律铸
朝代：元

宴随步障水西东，曲水烟光锦绣中。杨柳结弮垂柳带，桃花嘶立落花风。延引仙人莲叶舟，衣冠杂沓载经州。风流今日兰亭会，引入桃源水上头。
曲水游·其一
作者：耶律铸
朝代：元

宴随步障水西东，曲水烟光锦绣中。杨柳结弮垂柳带，桃花嘶立落花风。
曲水游·其二
作者：耶律铸
朝代：元

延引仙人莲叶舟，衣冠杂沓载经州。风流今日兰亭会，引入桃源水上头。
月台雪霁
作者：耶律铸
朝代：元

水晶帘下玉尘埃，旋逐风姨去又来。应审素娥殊有待，已悬飞镜上瑶台。
月宫游
作者：耶律铸
朝代：元

紫云回曲韵游空，只伴霓裳在月宫。未到海棠花睡起，岂知愁雨复愁风。
木兰花慢·丙戌岁游永安故宫遍览太液池莲瀛桂窟殿天香阁同坐中诸客感而赋此
作者：耶律铸
朝代：元

花枝临太液，解语入温柔。衒桂窟低迷，天香飘荡，倒影迟留。须知画图难足，更青山环抱帝王州。凤吹绕瀛洲。记水浅蓬莱，尘扬沧海，一醉都休。华胥梦，虽无迹，甚鼎湖、龙去水空流。青鸟不来难问，玉妃几度仙游。
杂咏
作者：耶律铸
朝代：元

我虽不解事，知时莫如我。须为扇仁风，吹灭权门火。
杨妃菊
作者：耶律铸
朝代：元

脉脉无言入醉乡，风流犹记在昭阳。露晞金掌遗春梦，月挂瑶台怨夜妆。不忆千年倾国艳，祇消一缕返魂香。无情莫比吴原草，更忍尊前舞断肠。
杨妃菊
作者：耶律铸
朝代：元

追寻秋色到东篱，肠断三郎足别离。折得一枝香在手，临风何处寄相思。醉浮愁颊半朝红，流恨空遗满六宫。睡杀海棠春不管，断魂招得嫁春风。
杨妃菊·其一
作者：耶律铸
朝代：元

追寻秋色到东篱，肠断三郎足别离。折得一枝香在手，临风何处寄相思。
杨妃菊·其二
作者：耶律铸
朝代：元

醉浮愁颊半朝红，流恨空遗满六宫。睡杀海棠春不管，断魂招得嫁春风。
杨花
作者：耶律铸
朝代：元

游人枉自怨年华，断送春风是此花。可是东君难管领，一天晴雪过谁家。
松声
作者：耶律铸
朝代：元

数閒茅屋起云峰，明月天高睡正浓。乍觉夜倾千丈雨，不知风度一山松。人閒拍岸惊秋浪，海底喧天怒老龙。洗尽生平尘垢虑，浩然爽气溢心胸。苍苍郁郁本无情，何处风来吹有声。四面迅雷平地起，九江湍浪一时倾。关山夜静蛟龙吼，河汉秋高鸾凤鸣。风定松閒无个事，喧天动地可来惊。幽人耳净听铮铮，一夕西风梦里惊。非玉非金非草木，似琴似阮似秦筝。夜间拍枕三更雨，秋冷喧天万灶兵。孤坐茅檐对明月，一声声是自然声。岩声何事韵铮铮，风入寒梢鸟自惊。七岭夜寒筛汉月，九霄霜冷奏秦筝。归心唤起陶元亮，醉耳还醒阮步兵。拟赋新诗慵把笔，划然长啸两三声。
松声
作者：耶律铸
朝代：元

风低满地蛟龙走，风高万壑龙蛇吼。苍苍元是岁寒姿，休错思量比蒲柳。
松声·其一
作者：耶律铸
朝代：元

数閒茅屋起云峰，明月天高睡正浓。乍觉夜倾千丈雨，不知风度一山松。人閒拍岸惊秋浪，海底喧天怒老龙。洗尽生平尘垢虑，浩然爽气溢心胸。
松声·其三
作者：耶律铸
朝代：元

幽人耳净听铮铮，一夕西风梦里惊。非玉非金非草木，似琴似阮似秦筝。夜间拍枕三更雨，秋冷喧天万灶兵。孤坐茅檐对明月，一声声是自然声。
松声·其二
作者：耶律铸
朝代：元

苍苍郁郁本无情，何处风来吹有声。四面迅雷平地起，九江湍浪一时倾。关山夜静蛟龙吼，河汉秋高鸾凤鸣。风定松閒无个事，喧天动地可来惊。
松声·其四
作者：耶律铸
朝代：元

岩声何事韵铮铮，风入寒梢鸟自惊。七岭夜寒筛汉月，九霄霜冷奏秦筝。归心唤起陶元亮，醉耳还醒阮步兵。拟赋新诗慵把笔，划然长啸两三声。
松声行
作者：耶律铸
朝代：元

水深深，山重重，前溪后岭万苍松。我来秋雨霁，夜宿深山中。霜寒千里龙蛇怒，岩谷萧条啸貔虎。波涛漾漾生秋寒，碧落无云自飞雨。珑珑兀兀惊俗聋，馀韵飘萧散碧空。悠然策杖出门去，方知万壑生清风。清欢一夕无今古，句引幽人风雅句。那堪更被山头月，团圆挂在青松树。
枕流亭
作者：耶律铸
朝代：元

振濯尘缨奠枕流，桃花源上玉溪头。春风来领长欢伯，和气追陪独醉侯。童子只知除害马，庖丁原不见全牛。痴仙事业依然在，甚识人閒有棘猴。
桃源
作者：耶律铸
朝代：元

洞仙情分与桃源，尽与刘郎旧有缘。两手未为无用处，不妨和月弄清泉。惊风成陈花委尘，白日如驰催老人。只须深入桃源洞，留住朱颜占住春。
桃源·其一
作者：耶律铸
朝代：元

洞仙情分与桃源，尽与刘郎旧有缘。两手未为无用处，不妨和月弄清泉。
桃源·其二
作者：耶律铸
朝代：元

惊风成陈花委尘，白日如驰催老人。只须深入桃源洞，留住朱颜占住春。
桃花源上避秦人扇头
作者：耶律铸
朝代：元

碧纱洞里桃花陌，只许刘郎擅好春。一片兰台风外月，不知元属避秦人。
桃花源别业重理旧稿戏题
作者：耶律铸
朝代：元

无忧树下无怀氏，独醉园中独醉仙。八斗待量珠玉价，等閒不若一囊钱。辞锋几挫毛元锐，心印都传楮守玄。未碍刘郎长占断，桃花流水洞中天。
桃花马二首
作者：耶律铸
朝代：元

花满长春洞里开，万枝云锦映楼台。刘郎不道谁家物，尽与龙媒带取来。散花仙子神如水，閒散瑶花剪霞绮。春风吹满铁连钱，鞭碎玉鞭鞭不起。
桃花马二首·其一
作者：耶律铸
朝代：元

花满长春洞里开，万枝云锦映楼台。刘郎不道谁家物，尽与龙媒带取来。
桃花马二首·其二
作者：耶律铸
朝代：元

散花仙子神如水，閒散瑶花剪霞绮。春风吹满铁连钱，鞭碎玉鞭鞭不起。
梅花引
作者：耶律铸
朝代：元

澹妆素服映冰肌，香袭幽情暗有期。满地美人心下事，怕拈横玉倚风吹。
梅魂
作者：耶律铸
朝代：元

忆昔西湖雪霁芳，转头潇洒寿阳妆。角中吹散含新怨，梦里飞来带旧香。堪恨月楼三弄笛，漫劳诗客九回肠。徘徊目断江边使，为问春光底处藏。玉骨消沈一梦长，罗浮山下几昏黄。祇须怨笛招遗韵，枉托风媒返旧香。苍海楼台浑缥缈，紫阳宫阙更微茫。宝猊只篆灰心字，谁并同心与倩娘。
梅魂·其一
作者：耶律铸
朝代：元

忆昔西湖雪霁芳，转头潇洒寿阳妆。角中吹散含新怨，梦里飞来带旧香。堪恨月楼三弄笛，漫劳诗客九回肠。徘徊目断江边使，为问春光底处藏。
梅魂·其二
作者：耶律铸
朝代：元

玉骨消沈一梦长，罗浮山下几昏黄。祇须怨笛招遗韵，枉托风媒返旧香。苍海楼台浑缥缈，紫阳宫阙更微茫。宝猊只篆灰心字，谁并同心与倩娘。
梦回
作者：耶律铸
朝代：元

恨别故人千里外，梦回孤枕四更过。轩窗何处无疏雨，不似芭蕉叶上多。
横笛引
作者：耶律铸
朝代：元

雪梅清瘦怕春知，待结同心与阿谁。谁许云封将怨笛，引吟龙去陇头吹。为谁折柳雪长丝，横笛知谁引所思。春水绿波芳草路，枉教愁杀路傍儿。落梅流韵游金谷，折柳传情寄玉关。蕴结长思无计解，只应心曲是连环。野梅官柳得长生，写出龙吟与凤鸣。已许云封封怨笛，不教人世有愁声。
横笛引·其一
作者：耶律铸
朝代：元

雪梅清瘦怕春知，待结同心与阿谁。谁许云封将怨笛，引吟龙去陇头吹。
横笛引·其三
作者：耶律铸
朝代：元

落梅流韵游金谷，折柳传情寄玉关。蕴结长思无计解，只应心曲是连环。
横笛引·其二
作者：耶律铸
朝代：元

为谁折柳雪长丝，横笛知谁引所思。春水绿波芳草路，枉教愁杀路傍儿。
横笛引·其四
作者：耶律铸
朝代：元

野梅官柳得长生，写出龙吟与凤鸣。已许云封封怨笛，不教人世有愁声。
次卢希谢冬日桃花诗韵
作者：耶律铸
朝代：元

严风猎猎雪成堆，一夜桃花满院开。春自不知谁著力，九重天上挽回来。
次张子敬游玉泉诗韵
作者：耶律铸
朝代：元

并觉氛埃不更侵，水天澄碧自相临。纵游人在知鱼乐，浪作诗来羡鸟吟。花阵尽缘芳草合，香云浓锁洞房深。从今落笔惊风雨，要识春风是此心。
次赵虎岩春思诗韵
作者：耶律铸
朝代：元

惜春弥月醉高楼，不放闲人到上头。桃李乱随流水去，满城风雨替莺愁。
次赵虎岩游香山见故宫诗韵
作者：耶律铸
朝代：元

往事惊心话欲休，并随閒望入层楼。为龙为虎人谁在，鸥去鸥来心自流。翠辇影沈天地老，紫箫声断海山秋。长歌一曲西风起，手把残花尽日留。